**UPUTE ZA PRIJAVITELJE**

**Poziv na dodjelu bespovratnih sredstava**

**Energetska obnova zgrada sa statusom kulturnog dobra**

**(*referentni broj:*** ***NPOO.C6.1.R1-I3.01 )***

**Ovaj poziv se financira iz Mehanizma za oporavak i otpornost.**

Sadržaj

[1.0. OPĆE INFORMACIJE 3](#_Toc127188277)

[1.1. Zakonodavni okvir 4](#_Toc127188278)

[1.2. Odgovornost za upravljanje i praćenje provedbe 8](#_Toc127188279)

[1.3. Predmet, svrha i pokazatelji Poziva 9](#_Toc127188280)

[1.4. Financijska alokacija, iznosi i intenzitet bespovratnih sredstava, obveze prijavitelja 10](#_Toc127188281)

[1.5. Državne potpore 11](#_Toc127188282)

[1.6. Dvostruko financiranje 12](#_Toc127188283)

[1.7. Razdoblje provedbe projekta i prihvatljivost financiranja aktivnosti projekta koje su započele ili su već izvršene prije potpisivanja Ugovora 13](#_Toc127188284)

[2.0. PRAVILA POZIVA 13](#_Toc127188285)

[2.1. Prihvatljivost prijavitelja 13](#_Toc127188286)

[2.2. Partnerstvo 14](#_Toc127188287)

[2.3. Kriteriji za isključenje prijavitelja 14](#_Toc127188288)

[2.4. Broj projektnih prijedloga 16](#_Toc127188289)

[2.5. Zahtjevi koji se odnose na sposobnost prijavitelja, učinkovito korištenje sredstava i održivost projekta 16](#_Toc127188290)

[2.6. Prihvatljivost projekta 16](#_Toc127188291)

[2.6.1. Opći kriteriji prihvatljivosti projekta 16](#_Toc127188292)

[2.6.2. Sektorski specifični kriteriji prihvatljivosti projekta 18](#_Toc127188293)

[2.7. Prihvatljive aktivnosti projekta 19](#_Toc127188294)

[2.8. Neprihvatljive aktivnosti projekta 21](#_Toc127188295)

[2.9. Zahtjevi koji se odnose na prihvatljivost troškova za provedbu projekta 21](#_Toc127188296)

[2.10. Prihvatljive kategorije troškova 22](#_Toc127188297)

[2.11. Neprihvatljivi troškovi 23](#_Toc127188298)

[2.12. Horizontalna načela 25](#_Toc127188299)

[2.12.1. Promicanje ravnopravnosti žena i muškaraca i zabrana diskriminacije 25](#_Toc127188300)

[2.12.2. Pristupačnost za osobe s invaliditetom 25](#_Toc127188301)

[2.12.3. Održivi razvoj 25](#_Toc127188302)

[3.0 PROJEKTNI PRIJEDLOG 29](#_Toc127188303)

[3.1. Sadržaj projektnog prijedloga 29](#_Toc127188304)

[3.2. Podnošenje projektnog prijedloga, izmjena, obustava i zatvaranje Poziva 31](#_Toc127188305)

[3.3. Pitanja i odgovori 32](#_Toc127188306)

[3.4.1. Stručna podrška Fonda za zaštitu okoliša i energetsku učinkovitost 33](#_Toc127188307)

[3.4.2. Informativne radionice 34](#_Toc127188308)

[3.5. Indikativni vremenski rokovi 34](#_Toc127188309)

[3.6. Objava rezultata Poziva 34](#_Toc127188310)

[4.0. POSTUPAK DODJELE BESPOVRATNIH SREDSTAVA 35](#_Toc127188311)

[4.1. Faze postupka dodjele 35](#_Toc127188312)

[4.2. Provođenje postupka dodjele 35](#_Toc127188313)

[4.2.1. Zaprimanje i registracija projektnog prijedloga u sustavu eNPOO 35](#_Toc127188314)

[4.2.2. Procjena projektnih prijedloga u odnosu na kriterije definirane Pozivom 35](#_Toc127188315)

[4.2.3. Donošenje Odluke o financiranju 37](#_Toc127188316)

[4.3. Pojašnjenja tijekom postupka dodjele 37](#_Toc127188317)

[4.4. Obavještavanje prijavitelja 38](#_Toc127188318)

[4.5. Osiguranje dostupnosti informacija o postupku dodjele 38](#_Toc127188319)

[4.6. Prigovor u postupku dodjele 38](#_Toc127188320)

[4.7. Rok mirovanja 39](#_Toc127188321)

[4.8. Ugovaranje 40](#_Toc127188322)

[4.9. Povlačenje projektnog prijedloga 40](#_Toc127188323)

[5.0. ODREDBE KOJE SE ODNOSE NA PROVEDBU PROJEKATA 40](#_Toc127188324)

[5.1. Nabava 40](#_Toc127188325)

[5.2. Provjere upravljanja projektom 41](#_Toc127188326)

[5.3. Povrat sredstava 41](#_Toc127188327)

[5.4. Informiranje i vidljivost 41](#_Toc127188328)

[5.5. Podnošenje zahtjeva za predujam/ nadoknadom sredstava 42](#_Toc127188329)

[5.6. Zaštita osobnih podataka 43](#_Toc127188330)

[6.0 OBRASCI I PRILOZI 45](#_Toc127188331)

[6.1 Upute za prijavitelje 45](#_Toc127188332)

[6.2 Sažetak Poziva 45](#_Toc127188333)

[6.3. Obrasci koji su sastavni dio Poziva 45](#_Toc127188334)

[6.4 Prilozi koji sastavni dio Poziva 45](#_Toc127188335)

[7.1. Pojmovnik 46](#_Toc127188336)

[7.2 Popis kratica 55](#_Toc127188337)

## 1.0. OPĆE INFORMACIJE

Putem poziva na dostavu projektnih prijedloga ***Energetska obnova zgrada sa statusom kulturnog dobra*** (u daljnjem tekstu: Poziv) definiraju se ciljevi, kriteriji i postupci za dodjelu bespovratnih sredstava namijenjenih provedbi projekata koje se financiraju iz Nacionalnog plana oporavka i otpornosti 2021. – 2026. (u daljnjem tekstu: NPOO).

Ove Upute za prijavitelje (u daljnjem tekstu: Upute) određuju pravila o načinu podnošenja projektnih prijedloga, navode kriterije prihvatljivosti i kriterije odabira projektnih prijedloga, kriterije prihvatljivosti prijavitelja, aktivnosti i izdataka te pravila provedbe postupka dodjele kojim se dodjeljuju bespovratna sredstva u okviru ovog Poziva.

|  |
| --- |
| **Napomena:** U postupku pripremanja projektnog prijedloga, prijavitelji trebaju proučiti cjelokupnu dokumentaciju Poziva, te redovno pratiti ima li eventualnih ažuriranja (izmjene i/ili dopune) dokumentacije Poziva, koje se objavljuju na internetskim stranicama u sustavu eNPOO.Propisi koji se odnose na ovaj Poziv su propisi, koji su važeći u trenutku njegove objave, te se na Upute za prijavitelje i ostalu prateću dokumentaciju, kao i na sve odnose koji proizlaze iz Poziva, primjenjuje pozitivno zakonodavstvo što uključuje zakonske i podzakonske akte RH i EU koji su naknadno stupili na snagu, kao i sve njihove kasnije izmjene i dopune. Dužnost je prijavitelja provjeriti primjenjivo zakonodavstvo u trenutku dostave projektnog prijedloga, jer će se na prijavitelja primijeniti propisi koji su na snazi (važeći) u trenutku podnošenja projektnog prijedloga.Prijavitelji se posebice trebaju upoznati s uvjetima Ugovora o dodjeli bespovratnih sredstava u kojima se razrađuju prava i obveze prijavitelja kao korisnika sredstava. Predložak Ugovora sastavni je dio Poziva. |

Europska komisija predložila je 27. svibnja 2020. godine plan oporavka za Europu kako bi pomogla državama članicama u otklanjanju gospodarskih i društvenih posljedica nastalih zbog pandemije COVID-19 te doprinijela pokretanju gospodarskog oporavka i jačanju otpornosti gospodarstva na razini EU. Čelnici država članica EU su 21. srpnja 2020. godine postigli dogovor o planu oporavka, odnosno instrumentu pod nazivom „EU sljedeće generacije“, kao i o Višegodišnjem financijskom okviru za razdoblje 2021. - 2027. (dalje u tekstu: VFO). Slijedom navedenog, kako bi se ublažile ekonomske i društvene posljedice pandemije, na razini Europske unije uspostavljen je poseban instrument s pratećim financijskim sredstvima, koji državama članicama treba osigurati ubrzan gospodarski oporavak te digitalnu i zelenu transformaciju radi održivijeg razvoja i veće otpornosti društva i gospodarstva na buduće krize.

U okviru instrumenta „EU sljedeće generacije“ uveden je Mehanizam za oporavak i otpornost (eng. Recovery and Resilience Facility - RRF), iz kojeg je državama članicama omogućeno korištenje bespovratnih sredstava i zajmova za financiranje reformi i povezanih investicija kako bi se ublažile ekonomske i društvene posljedice pandemije, ubrzao gospodarski oporavak te digitalna i zelena transformacija radi održivijeg razvoja i veće otpornosti društva i gospodarstva na buduće krize.

Hrvatski NPOO odobren je Provedbenom odlukom Vijeća (EU) 10687/21 od 20. srpnja 2021. o odobrenju ocjene Plana oporavka i otpornosti Republike Hrvatske. Kao poticajan financijski okvir i mehanizam, s izraženom europskom i nacionalnom dimenzijom koja odgovora na posljedice pandemije COVID-19, NPOO definira reformske smjerove i područja ulaganja radi postizanja ciljeva ekonomskog i društvenog oporavka, kao i jačanja otpornosti države i hrvatskog gospodarstva na krize.

Ovaj Poziv pokrenut je u okviru NPOO inicijative 6. Obnova zgrada, investicije C6.1. R1-I3 ***Energetska obnova zgrada sa statusom kulturnog dobra***.

## 1.1. Zakonodavni okvir

**Zakonodavstvo Europske unije**

• Ugovor o Europskoj uniji (pročišćena verzija; 2016/C 202/01; 07. lipnja 2016.);

• Ugovor o funkcioniranju Europske unije (pročišćena verzija; 2016/C 202/01; 07. lipnja 2016.);

• Uredba (EU) br. 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost;

• Delegirana Uredba Komisije (EU) br. 2021/2106 od 28. rujna 2021. o dopuni Uredbe (EU) 2021/241 Europskog parlamenta i Vijeća o uspostavi Mehanizma za oporavak i otpornost utvrđivanjem zajedničkih pokazatelja i detaljnih elemenata tablice pokazatelja za oporavak i otpornost;

• Provedbena odluka Vijeća Europske unije od 28. srpnja 2021. o odobrenju ocjene Plana oporavka i otpornosti Republike Hrvatske (ST10687/21; ST 10687/21 ADD1);

• Sporazum o financiranju između Komisije i Republike Hrvatske u okviru Mehanizma za oporavak i otpornost potpisan 22. rujna 2021. godine;

• Operativni sporazum za provedbu Nacionalnog plana oporavka i otpornosti 2021.- 2026.;

• Uredba (EU) br. 2018/1999 Europskog parlamenta i Vijeća od 11. prosinca 2018. o upravljanju energetskom unijom i djelovanjem u području klime, izmjeni uredaba (EZ) br. 663/2009 i (EZ) br. 715/2009 Europskog parlamenta i Vijeća, direktiva 94/22/EZ, 98/70/EZ, 2009/31/EZ, 2009/73/EZ, 2010/31/EU, 2012/27/EU i 2013/30/EU Europskog parlamenta i Vijeća, direktiva Vijeća 2009/119/EZ i (EU) 2015/652 te stavljanju izvan snage Uredbe (EU) br. 525/2013 Europskog parlamenta i Vijeća;

• Uredba (EU, Euratom) br. 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 (Financijska uredba);

• Uredba Vijeća (EU) br. 2020/2094 od 14. prosinca 2020. o uspostavi Instrumenta Europske unije za oporavak radi potpore oporavku nakon krize uzrokovane bolešću COVID-19;

• Uredba (EU) br. 2021/240 Europskog parlamenta i Vijeća od 10. veljače 2021 o uspostavi Instrumenta za tehničku potporu;

• Uredba (EU) br. 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088;

• Uredba Komisije (EU) br. 651/2014 od 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora o funkcioniranju Europske unije na de minimis potpore (dalje u tekstu: Uredba (EU) br. 651/2014);

• Uredba Komisije (EU) br. 2021/1237 od 23. srpnja 2021. o izmjeni Uredbe (EU) br. 651/2014 o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora;

• Uredba Komisije (EU) br. 1407/2013 od 18. prosinca 2013. o primjeni članka 107. i 108. Ugovora o funkcioniranju Europske unije na de minimis potpore (dalje u tekstu: de minimis Uredba);

• Uredba Komisije (EU) br. 2020/972 od 2. srpnja 2020. o izmjeni Uredbe (EU) br. 1407/2013 u pogledu njezina produljenja i o izmjeni Uredbe (EU) br. 651/2014 u pogledu njezina produljenja i odgovarajućih prilagodbi (Tekst značajan za EGP);

• Uredba (EU) br. 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka);

• Uredba (EU) br. 2020/852 Europskog parlamenta i Vijeća od 18. lipnja 2020. o uspostavi okvira za olakšavanje održivih ulaganja i izmjeni Uredbe (EU) 2019/2088 (Tekst značajan za EGP);

• Delegirana uredba Komisije (EU) od 4. lipnja 2021. o dopuni Uredbe (EU) br. 2020/852 Europskog parlamenta i Vijeća utvrđivanjem kriterija tehničke provjere na temelju kojih se određuje pod kojim se uvjetima smatra da ekonomska djelatnost znatno doprinosi ublažavanju klimatskih promjena ili prilagodbi klimatskim promjenama i nanosi li ta ekonomska djelatnost bitnu štetu kojem drugom okolišnom cilju (Tekst značajan za EGP) (Prilog 1 i Prilog 2);

• Obavijest Komisije Tehničke smjernice o primjeni načela nenanošenja bitne štete u okviru Uredbe o mehanizmu za oporavak i otpornost (2021/C 58/01);

• Uredba Komisije (EU) br. 2015/1189 оd 28. travnja 2015. o provedbi Direktive 2009/125/EZ Europskog parlamenta i Vijeća u pogledu zahtjeva za ekološki dizajn kotlova na kruta goriva (Tekst značajan za EGP);

Direktiva (EU) 2018/844 Europskog parlamenta i Vijeća od 30. svibnja 2018. o izmjeni Direktive 2010/31/EU o energetskim svojstvima zgrada i Direktive 2012/27/EU o energetskoj učinkovitosti;

• Direktiva 2010/31/EU Europskog parlamenta i Vijeća od 19. svibnja 2010. o energetskoj učinkovitosti zgrada (preinaka);

• Ispravak Direktive 2010/31/EU Europskog parlamenta i Vijeća od 19. svibnja 2010. o energetskoj učinkovitosti zgrada;

• Delegirana uredba Komisije (EU) br. 244/2012 od 16. siječnja 2012. o dopuni Direktive 2010/31/EU Europskog parlamenta i Vijeća o energetskim svojstvima zgrada utvrđivanjem usporednog metodološkog okvira za izračunavanje troškovno optimalnih razina za minimalne zahtjeve energetskih svojstava zgrada i dijelova zgrada (Tekst značajan za EGP);

• Direktiva 2012/27/EU Europskog parlamenta i Vijeća od 25. listopada 2012. o energetskoj učinkovitosti, izmjeni direktiva 2009/125/EZ i 2010/30/EU i stavljanju izvan snage direktiva 2004/8/EZ i 2006/32/EZ (Tekst značajan za EGP);

• akti i propisi doneseni na temelju navedenog zakonodavstva.

**Nacionalno zakonodavstvo**

* Ugovor o pristupanju Republike Hrvatske Europskoj uniji (NN 2/12, Međunarodni ugovori);
* Plan oporavka i otpornosti Republike Hrvatske (Nacionalni plan oporavka i otpornosti 2021. - 2026.): <https://planoporavka.gov.hr/o-planu/9>;
* Odluka Vlade Republike Hrvatske o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN 78/21);
* Zakon o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21, 114/22);
* Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20);
* Zakon o kulturnim vijećima i financiranju javnih potreba u kulturi (NN 83/22);
* Zakon o ustanovama (NN 76/93, 29/97, 47/99, 35/08, 127/19, 151/22);
* Odluka o donošenju Programa energetske obnove zgrada koje imaju status kulturnog dobra za razdoblje do 2030. godine (NN 143/21);
* Program energetske obnove zgrada koje imaju status kulturnog dobra za razdoblje do 2030. godine;
* Dugoročna strategija obnove nacionalnog fonda zgrada do 2050. godine (NN 140/20);
* Zakon o javnoj nabavi (NN 120/16, 114/22);
* Zakon o državnim potporama (NN 47/14, 69/17);
* Zakon o ravnopravnosti spolova (NN 82/08, 69/17);
* Zakon o suzbijanju diskriminacije (NN 85/08, 112/12);
* Zakon o provedbi Opće uredbe o zaštiti podataka (NN 42/18);
* Zakon o sprječavanju sukoba interesa (NN 143/21);
* Zakon o sprječavanju pranja novca i financiranja terorizma (Narodne novine broj: 108/17 i 39/19),
* Zakon o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 - ispravak);
* Zakon o gradnji (NN153/13, 20/17, 39/19, 125/19);
* Zakon o prostornom uređenju (NN 153/13, 65/17, 114/18, 39/19, 98/19);
* Zakon o zaštiti od požara (NN 92/10, 114/22);
* Pravilnik o osiguranju pristupačnosti građevina osobama s invaliditetom i smanjene pokretljivosti (NN 78/13);
* Pravilnik o obveznom sadržaju i opremanju projekata građevina (NN 64/14, 41/15, 105/15, 61/16, 20/17, 118/19, 65/20);
* Pravilnik o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti (NN 125/17);
* Pravilnik o kontroli projekata (NN 32/14, 72/20);
* Zakon o državnom inspektoratu (NN 115/18, 117/21);
* Zakon o energetskoj učinkovitosti (NN 127/14, 116/18, 25/20, 32/21, 41/21);
* Pravilnik o jednostavnim i drugim građevinama i radovima (NN 112/17, 34/18, 36/19, 98/19, 31/20, 74/22);
* Pravilnik o energetskim pregledima građevina i energetskom certificiranju zgrada (NN 81/12, 29/13, 78/13);
* Pravilnik o energetskom pregledu zgrade i energetskom certificiranju (NN 48/14, 150/14, 133/15, 22/16, 49/16, 87/16, 17/17, 77/17, 88/17, 90/20, 1/21, 45/21);
* Pravilnik o kontroli energetskog certifikata zgrade i izvješća o redovitom pregledu sustava grijanja i sustava hlađenja ili klimatizacije u zgradi (NN 73/15, 54/20);
* Pravilnik o osobama ovlaštenim za energetsko certificiranje, energetski pregled zgrade i redoviti pregled sustava grijanja i sustava hlađenja ili klimatizacije u zgradi (NN 73/15, 133/15, 60/20, 78/21);
* Tehnički propis o racionalnoj uporabi energije i toplinskoj zaštiti u zgradama (NN 128/15, 70/18, 73/18, 86/18, 102/20);
* Tehnički propis za građevinske konstrukcije (NN 17/17, 75/20, 7/22);
* Pravilnik o sustavu za praćenje, mjerenje i verifikaciju ušteda energije (NN 98/21, 30/22);
* Zakon o upravljanju i raspolaganju imovinom u vlasništvu Republike Hrvatske (NN 94/13, 18/16, 89/17, 52/18, 112/18);
* Zakon o upravljanju državnom imovinom (NN 52/18);
* Zakon o Središnjem registru državne imovine (NN 112/18);
* Zakon o zaštiti na radu (NN 71/14, 118/14, 154/14, 94/18, 96/18);
* Zakon o Fondu za zaštitu okoliša i energetsku učinkovitost (NN 107/03, 144/12);
* Zakon o obnovljivim izvorima energije i visokoučinkovitoj kogeneraciji (NN 138/21)
* Pravilnik o obliku, sadržaju i načinu vođenja Registra kulturnih dobara Republike Hrvatske (NN 19/23);
* Pravilnik o uvjetima za dobivanje dopuštenja za obavljanje poslova na zaštiti i očuvanju kulturnih dobara (NN 98/18);
* Pravilnik o dokumentaciji za izdavanje prethodnog odobrenja za radove na kulturnom dobru (NN 134/2015);
* Pravilnik o označavanju nepokretnih kulturnih dobara i objekata u kojima su smještene zbirke kulturnih dobara (NN 12/06);
* Pravilnik o dokumentaciji za izdavanje prethodnog odobrenja za radove na kulturnom dobru (NN 134/15);
* Preporuke za primjenu mjera energetske učinkovitosti na graditeljskoj baštini;
* Zakon o građevnim proizvodima (NN 76/13, 30/14, 130/17, 39/19, 118/20);
* Zakon o komori arhitekata i komorama inženjera u graditeljstvu i prostornom uređenju (NN 78/15, 114/18, 110/19);
* Zakon o poslovima i djelatnostima prostornog uređenja i gradnje (NN 78/15, 118/18, 110/19);
* Zakon o postupanju s nezakonito izgrađenim zgradama (NN 86/12, 143/13, 65/17, 14/19);
* Zakon o uspostavi infrastrukture za alternativna goriva (NN 120/16, 63/22);
* ostali podzakonski akti i tehnički propisi doneseni na temelju gore navedenih zakona.

Uz prethodno utvrđene propise, primjenjuju se i svi delegirani i provedbeni akti koji se na temelju njih donose.

Ako naknadne izmjene/dopune/ispravci propisa i dugih primjenjivih akata koji su bili na snazi u vrijeme objave Poziva utvrđuju obvezne dodatne ili nove uvjete, primjenjuje se ono što je u je u tim izmjenama/dopunama/ispravcima utvrđeno, na način kako je utvrđeno.

## 1.2. Odgovornost za upravljanje i praćenje provedbe

Vlada Republike Hrvatske je na sjednici održanoj 08. srpnja 2021. godine donijela Odluku o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN 78/21). U skladu s navedenom Odlukom, nadležna tijela su: **Ministarstvo financija** - Sektor za koordinaciju i praćenje provedbe NPOO-a je Tijelo nadležno za koordinaciju praćenja provedbe NPOO-a (dalje u tekstu: KT); Sektor za poslove Nacionalnog fonda u Državnoj riznici Ministarstva financija u sustavu upravljanja i praćenja provedbe aktivnosti u okviru NPOO-a obavlja poslove Tijela nadležnog za slanje zahtjeva za plaćanje Europskoj komisiji (dalje u tekstu: NF), dok **Agencija za reviziju sustava provedbe programa EU** u sustavu upravljanja i praćenja provedbe aktivnosti u okviru NPOO-a obavlja poslove Tijela nadležnog za reviziju.

Za provedbu investicije Energetska obnova zgrada sa statusom kulturnog dobra C6.1.R1-I3 unutar inicijative NPOO-a C6. Obnova zgrada u okviru Nacionalnog plana oporavka i otpornosti 2021. – 2026. nadležna tijela su **Ministarstvo kulture i medija** (u daljnjem tekstu MKM), koje sukladno Zajedničkim nacionalnim pravilima[[1]](#footnote-1) za upravljanje i praćenje provedbe aktivnosti NPOO –a, u komponentama 1 i 6 obavlja poslove Tijela državne uprave nadležnog za komponentu/podkomponentu NPOO (dalje u tekstu: NT) i **Fond za zaštitu okoliša i energetsku učinkovitost** koji ima funkciju Provedbenog tijela (dalje u tekstu: PT).

## 1.3. Predmet, svrha i pokazatelji Poziva

*Predmet Poziva:*

Ovim pozivom podržat će se energetska obnova cjelovitih zgrada (ETC)[[2]](#footnote-2) koje ispunjavaju sljedeće uvjete:

* u stopostotnom su javnom vlasništvu
* prijavitelj obavlja kulturnu djelatnost[[3]](#footnote-3) u zgradi koja će se energetski obnavljati
* imaju status pojedinačno zaštićenog kulturnog dobra ili se nalaze unutar zaštićene kulturno-povijesne cjeline[[4]](#footnote-4)
* nisu oštećene u potresu[[5]](#footnote-5).

***Svrha (cilj) Poziva:***

Cilj ulaganja je smanjenje potrošnje energije, smanjenje emisije CO2 odnosno dekarbonizacija zgrada navedenih u predmetu Poziva. Za financiranje će biti prihvatljivi projektni prijedlozi kojima se ostvaruje **godišnja ušteda primarne energije od minimalno 30 %**.

Za potrebe praćenja postignuća projekta, prijavitelj je obvezan na razini projektnog prijedloga navesti vrijednosti pokazatelja, koje će ostvariti provedbom projekta.

**Tablica 1: Obavezni pokazatelji**

|  |  |  |
| --- | --- | --- |
| **POKAZATELJ** | **JEDINICA MJERE** | **OPIS I IZVOR PROVJERE** |
| C6.1.R1-I3-T358 Energetska obnova zgrada sa statusom kulturnog dobra | m² | Građevinska bruto površina zgrade (ETC) koja se energetski obnavlja (GBP, sukladno točki 7.1 Pojmovnik)*Izvor provjere pokazatelja:* *-u fazi odabira: glavni projekt,* *-u provedbi: završno izvješće o provedbi projekta i završno izvješće nadzornog inženjera* |
| RRFCI01Uštede u godišnjoj potrošnji primarne energije  | MWh/god | Razlika godišnjih energetskih potreba cjelovite zgrade (ETC) prije i poslije energetske obnove (projektirana potrošnja energije);*Izvor provjere pokazatelja:* *-u fazi odabira: glavni projekt,* *-u provedbi: završno izvješće o provedbi projekta i završno izvješće nadzornog inženjera.**Napomena: vrijednost primarne energije potrebno je iskazati za stvarne klimatske podatke (dobivene statističkom obradom prema meteorološkoj postaji najbližoj lokaciji zgrade)* |

Pokazatelje koje prijavitelj navede u Prijavnom obrascu te koji će biti utvrđeni Ugovorom potrebno je realno kvantificirati, odnosno potrebno je utvrditi ciljanu vrijednost koja će se postići projektom. Neostvarivanje pokazatelja može imati za posljedicu financijske korekcije, sukladno Prilogu V. Pravila o financijskim korekcijama.

## 1.4. Financijska alokacija, iznosi i intenzitet bespovratnih sredstava, obveze prijavitelja

Ukupna raspoloživa sredstva u okviru poziva iznose **39.816.842,52 EUR** odnosno 300.000.000,00 HRK i dodjeljuju se putem otvorenog postupka dodjele, u modalitetu trajnog poziva. Sredstva su osigurana iz Mehanizma za oporavak i otpornost, a planirana su u Državnom proračunu RH. Ministarstvo kulture i medija zadržava pravo ne dodijeliti sva raspoloživa sredstva u okviru Poziva.

Iznos bespovratnih sredstava koji se može dodijeliti pojedinom projektu:

* najniži iznos 66.361,40 EUR odnosno 500.000,00 HRK
* najviši iznos 3.981.684,25 EUR odnosno 30.000.000,00 HRK

Stopa sufinanciranja iznosi 100 % ukupnih prihvatljivih troškova.

Projektni prijedlozi kod kojih se slijedom procjene u odnosu na kriterije definirane Pozivom utvrdi nepoštivanje gore navedenog financijskog ograničenja o najnižem i najvišem dodijeljenom iznosu bespovratnih sredstava, bit će isključeni iz daljnjeg postupka dodjele. Ako, tijekom provedbe projekta, stvarno nastali prihvatljivi troškovi budu manji od ugovorenog iznosa bespovratnih sredstava te ne dosegnu najniži iznos bespovratnih sredstava od 66.361,40 EUR odnosno 500.000,00 HRK, projekt će neovisno o tome biti prihvatljiv za financiranje.

**Tablica 2: Maksimalni jedinični iznosi bespovratnih sredstava\***

|  |  |
| --- | --- |
| **AKTIVNOST** | **MAKSIMALNI** **JEDINIČNI IZNOS\*\*** |
| I. Izrada dokumentacije | Energetski pregled prije obnove i certifikat (prije i poslije obnove), analiza postojećeg stanja zgrade, priprema projektne i tehničke dokumentacije za ishođenje potrebnih dozvola i izvedbu radova | 10 % ukupnih prihvatljivih troškova aktivnosti II. a) b) i c) Energetska obnova  |
| II. Energetska obnova | a) mjere energetske učinkovitosti i korištenje obnovljivih izvora energije (OIE)b) dodatne mjerec) horizontalne mjere | 902,52 EUR/m2 GBPodnosno6.800 HRK/m2 GBP |
| d) Stručni nadzor građenja, projektantski nadzor i koordinator zaštite na radu | 5 % ukupno prihvatljivih troškova aktivnosti II. a), b) i c) Energetska obnova |
| III. Upravljanje projektom i administracija | 5.308,91 EUR odnosno40.000,00 HRK  |
| IV. Promidžba i vidljivost | 2.654,46 EURodnosno20.000,00 HRK |

\* vidjeti točku 2.7 Prihvatljive aktivnosti

\*\* s PDV-om

**Napomena: Iznosi su iskazani dvojno te su izračunati prema fiksnom tečaju konverzije (1,00 EUR = 7,53450 HRK).**

Ako procijenjeni/stvarno nastali troškovi projektnog prijedloga premašuju maksimalne jedinične iznose bespovratnih sredstava navedene u Tablici 2, razliku procijenjenog/stvarno nastalog troška i maksimalnog jediničnog iznosa snosit će korisnik. Također, korisnik će iz vlastitih sredstva ili osiguravanjem financiranja na drugi način osigurati sredstva za financiranje ukupnih neprihvatljivih troškova projektnog prijedloga. Slijedom navedenog, ukupnu vrijednost projektnog prijedloga predstavlja zbroj prihvatljivih troškova (bespovratna sredstva) i neprihvatljivih troškova (sredstva koja osigurava prijavitelj).

U sklopu projektnog prijedloga prijavitelj je obvezan dostaviti izjavu kojom potvrđuje da će osigurati sredstva za financiranje ukupnih neprihvatljivih troškova (*Izjava prijavitelja - Obrazac 2*).

## 1.5. Državne potpore

Ovim Pozivom neće biti financirani projektni prijedlozi koji sadrže elemente državnih potpora i potpora male vrijednosti (de minimis potpora).

Prihvatljivi prijavitelji na Pozivu su ustanove u kulturi kojima je osnivač tijelo javne vlasti (RH i/ili JLP(R)S i/ili ustanova kojoj je osnivač RH i/ili JLP(R)S), a predmet ulaganja su zgrade u kojima se obavljaju kulturne djelatnosti namijenjene javnosti i zadovoljenju potreba u kulturi svih građana.

Sukladno Obavijesti Komisije o pojmu državne potpore iz članka 107. stavka 1. Ugovora o funkcioniranju Europske unije (2016/C 262/01), točka 2.6 Kultura i očuvanje baštine, uključujući očuvanje prirode, Komisija smatra da se javnim financiranjem kulturnih djelatnosti i djelatnosti očuvanja baštine koje su dostupne javnosti bez naknade ostvaruje isključivo socijalna i kulturna svrha koja je negospodarske prirode. Isto tako, činjenicom da posjetitelji kulturne institucije ili sudionici u kulturnoj djelatnosti ili djelatnosti očuvanja baštine koja je otvorena za javnost trebaju platiti novčani doprinos kojim se pokriva samo dio stvarnih troškova, ne mijenja se negospodarska priroda te djelatnosti jer se ne može smatrati da je riječ o stvarnoj naknadi za pružene usluge. Kulturne djelatnosti koje objektivno nisu zamjenjive (npr. čuvanje javnih arhiva koji sadržavaju jedinstvene dokumente) ne smatraju se gospodarskom aktivnošću.

Slijedom navedenog, kulturna djelatnost se smatra gospodarskom aktivnošću kada udio prihoda koji nisu javno financirani čini 50 % ili više od 50 % ukupnih prihoda, a nastao je od naknada koje plaćaju posjetitelji ili korisnici odnosno na neki drugi komercijalni način. No, kulturne djelatnosti ili djelatnosti očuvanja baštine koje se uglavnom financiraju od naknada koje plaćaju posjetitelji ili korisnici odnosno na neki drugi komercijalni način (npr. komercijalne izložbe, kina, komercijalne glazbene izvedbe i festivali te umjetničke škole koje se uglavnom financiraju iz školarina) trebaju se okarakterizirati kao djelatnosti gospodarske prirode.

U slučaju mješovite upotrebe objekata kulturne infrastrukture, koja se gotovo isključivo koristi za obavljanje negospodarske djelatnosti, sredstva koja se dodjeljuju ne predstavljaju državnu potporu, ako su gospodarske djelatnosti koje će se obavljati u tim objektima sporedna/pomoćna djelatnost koja je neodvojivo vezana uz obavljanje osnovne negospodarske djelatnosti ili djelatnost koja je izravno vezana i neophodna za obavljanje osnovne, nekomercijalne djelatnosti u kulturnoj infrastrukturi. Takvom situacijom Europska komisija smatra slučajeve u kojima sporedna/pomoćna gospodarska aktivnost koristi iste inpute kao i primarna negospodarska djelatnost (materijal, radna snaga, oprema, itd.). Također, sporedna/pomoćna gospodarska djelatnost mora ostati ograničena tj. ne smije premašivati 20 % ukupnog godišnjeg primjenjivog kapaciteta predmetne infrastrukture.

U slučaju da se dio infrastrukture koristi u gospodarske svrhe, Komisija smatra da javno financiranje koje se daje uobičajenim dodatnim sadržajima (kao što su restorani, trgovine ili plaćeni parking) infrastruktura, koje se gotovo isključivo upotrebljavaju za negospodarske djelatnosti, obično nema učinka na trgovinu među državama članicama. Također, Komisija smatra da javno financiranje uobičajenih dodatnih sadržaja u okviru negospodarskih kulturnih djelatnosti i djelatnosti očuvanja baštine (primjerice, trgovina, kafić ili garderoba koja se plaća u muzeju) obično nema učinka na trgovinu među državama članicama.

Zaključno, državne potpore nisu prisutne kada su ispunjeni sljedeći uvjeti:

1. prijavitelj koristi zgradu za obavljanje kulturnih djelatnosti, koje ne predstavljaju gospodarsku aktivnost (udio prihoda prijavitelja koji nisu javno financirani čini manje od 50 % ukupnih prihoda)

**i**

2. prijavitelj ne koristi više od 20 % ukupne korisne površine zgrade za obavljanje sporednih/pomoćnih gospodarskih aktivnosti.

Predstavlja li kulturna djelatnost negospodarsku aktivnost, dokazuje se Izjavom prijavitelja (Obrazac 2.) te financijskim izvješćima iz prethodne 3 (tri) godine iz kojih je vidljiv izvor prihoda te udio javnog financiranja u navedenom, na način da se uzima prosjek za referentni trogodišnji period. Obavljanje sporedne gospodarske djelatnosti koja ne prelazi 20 % primjenjivog kapaciteta dokazuje se Izjavom prijavitelja (Obrazac 2.) u kojoj prijavitelj izjavljuje kako projekt ne sadrži elemente državnih potpora i potpora male vrijednosti te arhitektonskom dokumentacijom.

## 1.6. Dvostruko financiranje

Načelo zabrane dvostrukog financiranja podrazumijeva da nije dozvoljeno dvostruko financiranje istih troškova iz Mehanizma za oporavak i otpornost i drugih programa Unije te javnih izvora. Dvostrukim financiranjem se ne smatraju vlastita javna sredstva prijavitelja kojima su se podmirili već nastali troškovi, a koji se prijavljuju za nadoknadu u sklopu projektnog prijedloga.

U slučaju da se ustanovi dvostruko financiranje projekta, prijavitelj će morati vratiti iznos bespovratnih sredstva koji odgovara primljenom iznosu bespovratnih sredstava za aktivnost za koju se utvrdi da je predmet dvostrukog financiranja.

## 1.7. Razdoblje provedbe projekta i prihvatljivost financiranja aktivnosti projekta koje su započele ili su već izvršene prije potpisivanja Ugovora

Razdoblje provedbe projekta traje od početka provedbe aktivnosti**, najranije od 1. veljače 2020.**, do završetka provedbe aktivnosti, **najduže do 30. travnja 2026.** Početkom obavljanja aktivnosti projekta smatra se naručivanje radova, dobara ili usluga ili bilo koja druga zakonska obveza koja ulaganje čini neopozivim (npr. izvršnost odluke o odabiru u okviru postupka javne nabave, potpis ugovora, izdavanje narudžbenice i sl.), ovisno o tome što nastupi prije. Razdoblje provedbe svakog pojedinog projekta bit će definirano Ugovorom o dodjeli bespovratnih sredstava.

Retroaktivno financiranje moguće je sukladno točki 2.7 Prihvatljive aktivnosti (Napomene).

Ako projektni prijedlog predviđa retroaktivno potraživanje sredstava (kada razdoblje provedbe projekta počinje prije stupanja Ugovora na snagu, odnosno najranije kako je definirano ovim poglavljem), troškovi koji se potražuju retroaktivno moraju udovoljavati svim uvjetima navedenim u točki 2.9. ovih Uputa.

## 2.0. PRAVILA POZIVA

## 2.1. Prihvatljivost prijavitelja

Prihvatljivi prijavitelji su **ustanove u kulturi** kojima je osnivač:

- RH i/ili

- JLP(R)S i/ili

- ustanova kojoj je osnivač RH i/ili JLP(R)S.

Prijavitelj mora biti korisnik zgrade koja se energetski obnavlja i u njoj obavljati kulturnu djelatnost.

Prijavitelj ne smije imati duga po osnovi javnih davanja o kojima Porezna uprava vodi službenu evidenciju (potvrda Porezne uprave) te mora dokazati da u trenutku prijave nije niti u jednoj situaciji isključenja, odnosno da zadovoljava sve uvjete, kako je to definirano ovim Uputama. Ustanove u kulturi kojima Republika Hrvatska ili jedinica lokalne i područne (regionalne) samouprave nije jedini osnivač dužne su dostaviti Izvadak iz Registra stvarnih vlasnika.

- *uvjeti prihvatljivosti prijavitelja provjeravat će se uvidom u Sudski registar, Statut ustanove, Izjavom prijavitelja (Obrazac 2) te sukladno točki 3.1. Sadržaj projektnog prijedloga*.

## 2.2. Partnerstvo

Partnerstvo nije dozvoljeno, prijavitelj projekt provodi samostalno.

## 2.3. Kriteriji za isključenje prijavitelja

U okviru ovog Poziva, potpora se **ne može** dodijeliti:

1. prijavitelju od kojeg je, kako je navedeno u članku 1. točki 4.a) Uredbe (EU) br. 651/2014, temeljem prethodne odluke Komisije kojom se potpora proglašava protuzakonitom i nespojivom s unutarnjim tržištem, zatražen povrat sredstava;
2. prijavitelju koji je u teškoćama kako je definirano u članku 2. točki 18. Uredbe (EU) br. 651/2014 i/ili postupku predstečajne nagodbe u skladu sa Zakonom o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15);
3. u slučaju kada je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima, ili koji se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični svim prethodno navedenim postupcima;
4. ako je prijavitelj ili osoba ovlaštena po zakonu za zastupanje prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje:
* sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21), članka 333. (udruživanje za počinjenje kaznenih djela) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015, 101/2017, 118/2018, 126/19), 84/21 i članka 279. (pranje novca) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21) i članka 175. (trgovanje ljudima i ropstvo) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN 125/11, 144/12, 56/15, 61/15, 101/17, 118/18, 126/19, 84/21) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
* prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN 125/11, 144/12, 56/15, 61/15, 101/17, 118/18, 126/19) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12)
1. prijavitelju kojem je utvrđeno teško kršenje ugovora[[6]](#footnote-6) zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava i bio je (su)financiran sredstvima EU;
2. prijavitelju u slučaju da je prijavitelj ili osobe ovlaštene po zakonu za zastupanje proglašen krivim zbog teškog profesionalnog propusta prijavitelju;
3. koji je znao ili morao znati da je u sukobu interesa u postupku dodjele bespovratnih sredstava;
4. prijavitelju koji nije izvršio povrat sredstava prema odluci nadležnog tijela, kako je navedeno u Obrascu izjave prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele;
5. prijavitelju koji nije izvršio isplate plaća zaposlenicima, plaćanje doprinosa za financiranje obveznih osiguranja (osobito zdravstveno ili mirovinsko) ili plaćanje poreza u skladu s propisima RH kao države u kojoj je osnovan prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana prijavitelja (ako oni nemaju poslovni nastan u RH). U pogledu ove točke, smatra se prihvatljivim da prijavitelj nije udovoljio spomenutim uvjetima, ako mu, sukladno posebnom propisu, plaćanje tih obveza nije dopušteno ili mu je odobrena odgoda plaćanja;
6. prijavitelju koji je u projektnoj prijavi dostavio podatke koji nisu istiniti i ne odgovaraju stanju na dan podnošenja projektnog prijedloga.
* *nepostojanje kriterija za isključenje prijavitelja a) – j) dokazuje se Izjavom prijavitelja (Obrazac 2).*

## 2.4. Broj projektnih prijedloga

U okviru Poziva prijavitelj može dostaviti više projektnih prijedloga, pod uvjetom da predmetni Poziv nije zatvoren ili obustavljen, s napomenom da se pojedinom korisniku bespovratna sredstva mogu dodijeliti samo jednom za svako djelovanje te se isti troškovi ni u kakvim okolnostima ne smiju dvaput financirati iz proračuna Unije. Također, trošak koji je financiran iz nacionalnih javnih izvora ne može biti financiran iz proračuna Unije i obrnuto. S jednim prijaviteljem može se sklopiti više Ugovora o dodjeli bespovratnih sredstava (u daljnjem tekstu: Ugovor), ali se svaki Ugovor odnosi na različit projektni prijedlog.

## 2.5. Zahtjevi koji se odnose na sposobnost prijavitelja, učinkovito korištenje sredstava i održivost projekta

a) Prijavitelj provodi projekt pravovremeno i u skladu sa zahtjevima utvrđenima u ovim Uputama. Prijavitelj mora osigurati odgovarajuće kapacitete za provedbu projekta na način da u trenutku podnošenja projektnog prijedloga mora imati imenovanu odgovornu operativnu osobu za prijavu i provedbu projekta odnosno voditelja projekta;

* *dokazuje se Izjavom prijavitelja (Obrazac 2) te dodatno opisuje u Prijavnom obrascu (Obrazac 1)*

b) Prijavitelj postupa u skladu s načelima ekonomičnosti, učinkovitosti i djelotvornosti, prijavitelj mora imati stabilne i dostatne izvore financiranja;

* *dokazuje se Izjavom prijavitelja (Obrazac 2) te dokumentacijom navedenom u točki 3.1 Sadržaj projektnog prijedloga*

c) Prijavitelj osigurava trajnost i održivost projekta i projektnih rezultata najmanje pet (5) godina od završnog plaćanja korisniku, sukladno članku 10. Općih uvjeta ugovora;

* *dokazuje se Izjavom prijavitelja (Obrazac 2) te, ako je primjenjivo, Izjava suglasnosti vlasnika/suvlasnika zgrade o provedbi projekta i osiguravanja trajnosti i održivosti projekta i projektnih rezultata (Obrazac 5) i Sporazum/ugovor o pravu korištenja zgrade koja se energetski obnavlja za razdoblje koje nije kraće od deset godina od datuma objave Poziva*

d) Prijavitelj iz vlastitih sredstva ili na drugi način osigurava sredstva za financiranje ukupnih neprihvatljivih troškova projektnog prijedloga;

* *dokazuje se Izjavom prijavitelja (Obrazac 2).*

## 2.6. Prihvatljivost projekta

Kako bi bio prihvatljiv, projektni prijedlog mora udovoljiti svim kriterijima prihvatljivosti kako slijede:

## 2.6.1. Opći kriteriji prihvatljivosti projekta

1. Projekt je u skladu s ciljevima i pokazateljima NPOO, inicijativom 6. Obnova zgrada, investicijom C6.1. R1-I3 Energetska obnova zgrada koje imaju status kulturnog dobra te, slijedom toga, odgovara predmetu i svrsi Poziva (točka 1.3. Predmet svrha i pokazatelji Poziva);
* *dokazuje se Prijavnim obrascem (Obrazac 1)*
1. Projekt se provodi na teritoriju Republike Hrvatske;
* *dokazuje se Prijavnim obrascem (Obrazac 1)*
1. Aktivnosti projekta su u skladu s prihvatljivim aktivnostima ovog Poziva (točka 2.7 Prihvatljive aktivnosti projekta);
* *dokazuje se Prijavnim obrascem i uvidom u glavni projekt*
1. Projekt je u skladu s nacionalnim propisima i propisima EU, uvažavajući pravila o državnim potporama/potporama male vrijednosti te druga pravila i zahtjeve primjenjive na predmetnu dodjelu;
* *dokazuje se Izjavom prijavitelja (Obrazac 2)*
1. Projekt ne sadrži elemente državnih potpora i potpora male vrijednosti prema uvjetima definiranima u točki 1.5 ovih Uputa;
* *dokazuje se Izjavom prijavitelja (Obrazac 2), financijskim izvješćima iz prethodne 3 (tri) godine iz kojih je vidljiv izvor prihoda te udio javnog financiranja u navedenom, na način da se uzima prosjek za referentni trogodišnji period te arhitektonskom dokumentacijom*
1. Projekt nije fizički ni financijski završen;
* *dokazuje se Izjavom prijavitelja (Obrazac 2) i dokumentima za provjeru prihvatljivosti iz točke 3.1. Uputa*
1. Projekt poštuje načelo nekumulativnosti i izbjegavanja dvostrukog financiranja - prihvatljivi izdaci nisu prethodno (su)financirani bespovratnim sredstvima iz bilo kojeg javnog izvora (uključujući iz EU), niti će isti biti više od jednom (su)financirani nakon potencijalno uspješnog okončanja dvaju ili više postupaka dodjele bespovratnih sredstava. Dvostrukim financiranjem se ne smatraju vlastita javna sredstva prijavitelja kojim su se podmirili već nastali troškovi, a koji se prijavljuju za nadoknadu u sklopu projektnog prijedloga;
* *dokazuje se Izjavom prijavitelja (Obrazac 2)*
1. Projekt je u skladu s horizontalnim politikama EU o održivome razvoju, pristupačnosti za osobe s invaliditetom, ravnopravnosti spolova i nediskriminaciji, tj. projekt mora doprinositi ovim politikama ili barem biti neutralan u odnosu na njih (točka 2.12. Uputa);
* *dokazuje se Prijavnim obrascem (Obrazac 1) i Izjavom prijavitelja (Obrazac 2)*
1. Projekt je spreman za početak provedbe aktivnosti projekta i njihov završetak u skladu s planom aktivnosti navedenim u Prijavnom obrascu projektnog prijedloga i zadanim vremenskim okvirima za provedbu projekta definiranim u točki 1.7. Uputa (provodi se najkasnije do 30. travnja 2026. godine). Prijavitelj mora dokazati da je izradio svu potrebnu projektnu dokumentaciju te da posjeduje sve potrebne dozvole i suglasnosti za izvođenje aktivnosti koje su predmet projekta (kako je propisano u točki 3.1. Uputa);
* *dokazuje se Prijavnim obrascem (Obrazac 1) i Izjavom prijavitelja (Obrazac 2) te uvidom u dokumente za provjeru prihvatljivosti iz točke 3.1. Uputa*
1. Iznos traženih bespovratnih sredstava za projekt u okviru je propisanog najnižeg i najvišeg dopuštenog iznosa bespovratnih sredstava za financiranje prihvatljivih izdataka koji se mogu dodijeliti temeljem Poziva i u skladu s maksimalnim propisanim jediničnim iznosima bespovratnih sredstava prema vrsti aktivnosti, sve prema navedenom u točki 1.4. Uputa;
* *dokazuje se Prijavnim obrascem (Obrazac 1);*
1. Projekt je u skladu s načelom nenanošenja bitne štete (Do no significant harm - DNSH);
* *dokazuje se Izjavom glavnog projektanta o usklađenosti projektnog prijedloga s DNSH načelom (Obrazac 3) i Obrascem usklađenosti projektnog prijedloga s DNSH načelom (Obrazac 4);*
1. Projekt se, na način opisan u projektnom prijedlogu, ne bi mogao provesti bez potpore iz Mehanizma za oporavak i otpornost (prijavitelj nema osigurana sredstva za provedbu projekta na način, u opsegu i vremenskom okviru kako je opisano u projektnom prijedlogu, odnosno potporom iz Mehanizma za oporavak i otpornost osigurava se dodana vrijednost, bilo u opsegu ili kvaliteti aktivnosti, ili u pogledu vremena potrebnog za ostvarenje cilja/ciljeva projekta);
* *dokazuje se Izjavom prijavitelja (Obrazac 2)*
1. Projektni prijedlog ispunjen je po ispravnim obrascima. Gdje je predviđeno, dokumenti su potpisani od ovlaštene osobe i ovjereni službenim pečatom organizacije;
2. Projektni prijedlog sadrži sve obvezne priloge i prateće dokumente sukladno točki 3.1.

## 2.6.2. Sektorski specifični kriteriji prihvatljivosti projekta

1. Zgrada na koju se projekt odnosi je u stopostotnom javnom vlasništvu;
* *vlasništvo se provjerava sukladno svim primjenjivim dokazima navedenima u točki 3.1 Sadržaj projektnog prijedloga a pravni status vlasnika se provjerava uvidom u odgovarajući registar/popis*
1. Projekt se odnosi na zgradu koja ima status pojedinačno zaštićenog kulturnog dobra ili se nalazi unutar zaštićene kulturno - povijesne cjeline;
* *provjerava se uvidom u Informacijski sustav kulturne baštine (ISKB) čiji su sastavni dijelovi mrežni preglednici: Geoportal kulturnih dobara RH*[[7]](#footnote-7) *i Web Registar kulturnih dobara RH*[[8]](#footnote-8)
1. Projekt se odnosi na zgradu koja nije oštećena u potresu, 22. ožujka 2020. godine s epicentrom na području Grada Zagreba, kao ni serijom potresa počevši od 28. prosinca 2020. godine s epicentrom na području Sisačko-moslavačke županije;
* *dokazuje se Izjavom prijavitelja (Obrazac 2), uvidom u glavni projekt (i pripadajuće elaborate ako je primjenjivo i Nalazom izrađenim od ovlaštenog inženjera građevinske struke u kojem je utvrđeno da je zgrada uporabljiva bez ograničenja odnosno da nema oštećenja ili ima mala oštećenja koja ne predstavljaju opasnosti za nosivost i uporabljivost zgrade (ako je primjenjivo: nalaz se dostavlja ako je lokacija zgrade koja je predmet projektnog prijedloga na području Grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije* *Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije)*
1. Prijavitelj potvrđuje da već ne ostvaruje, niti da će se u razdoblju od 3 (tri) godine po završetku provedbe projekta prijaviti za ostvarivanje prava na zajamčenu tarifu (zajamčenu otkupnu cijenu) za mjere proizvodnje energije iz obnovljivih izvora koje se prijavljuju za financiranje u sklopu ovog Poziva;
* *dokazuje se Izjavom prijavitelja (Obrazac 2)*
1. Predmet projektnog prijedloga je energetska obnova postojeće cjelovite zgrade (ETC-a) koja će rezultirati godišnjom uštedom primarne energije od najmanje 30 % u odnosu na potrošnju prije provedbe projekta. Uštedu treba postići projektnim aktivnostima za koje se traži sufinanciranje;
* *dokazuje se uvidom u glavni projekt (i pripadajuće elaborate ako je primjenjivo).*

**Napomena:** U slučaju da podaci u javnim registrima nisu dostupni, od prijavitelja se tijekom postupka dodjele može zatražiti pojašnjenje odnosno dostava dodatnih dokaza tijekom postupka dodjele (potvrda nadležnog konzervatorskog odjela i dr.).

## 2.7. Prihvatljive aktivnosti projekta

Prihvatljive aktivnosti koje se mogu financirati u okviru ovog Poziva su:

**I.** **Izrada dokumentacije**

* energetski pregled zgrade prije obnove (izvješće o energetskom pregledu, energetski certifikat)[[9]](#footnote-9)
* analiza postojećeg stanja zgrade s prijedlogom mjera i procjenom investicije (zdravi unutarnji klimatski uvjeti, sigurnost u slučaju požara, mehanička otpornost i stabilnost konstrukcije - posebice za povećanje potresne otpornosti zgrade)[[10]](#footnote-10)
* priprema glavnog projekta i druge projektne i tehničke dokumentacije za ishođenje potrebnih dozvola i izvedbu radova
* energetski certifikat nakon obnove

**II. Energetska obnova**

1. **mjere energetske učinkovitosti i korištenje obnovljivih izvora energije (OIE):**
* poboljšanje energetskih svojstava ili zamjena postojeće stolarije/bravarije energetski učinkovitijom
* izvedba toplinske izolacije vanjskih zidova i zidova prema negrijanom dijelu zgrade
* izvedba toplinske izolacije krova
* izvedba toplinske izolacije poda/stropa prema tlu/negrijanom tavanu/podrumu
* centralizacija, modernizacija ili zamjena sustava grijanja/pripreme potrošne tople vode/hlađenja/ventilacije uz promicanje korištenja visokoučinkovitih alternativnih sustava i OIE, uključujući i ugradnju visokoučinkovitih kondenzacijskih plinskih kotlova i bojlera
* unaprjeđenje ili priključenje na učinkoviti daljinski sustav grijanja (mjere se odnose na radove u zgradi i na čestici zgrade bez troškova naknade za priključak)
* primjena regulacije i balansiranja sustava grijanja
* modernizacija ili zamjena sustava rasvjete
* ugradnja fotonaponskih modula za proizvodnju električne energije iz OIE
* mjere kojima se smanjuje potrošnja vode
* ugradnja sustava za automatizaciju i upravljanje zgradom
1. **dodatne mjere:**
* unaprjeđenje ispunjavanja temeljnog zahtjeva mehaničke otpornosti i stabilnosti zgrade, radi povećanja potresne otpornosti zgrade od najmanje 10 % iznad postojeće potresne otpornosti zgrade (iskazano kao omjer ocjena potresne otpornosti zgrade postojećeg i unaprijeđenog stanja koji su sastavni dio građevinskog projekta)
* povećanje sigurnosti u slučaju požara
* osiguranje zdravih unutarnjih klimatskih uvjeta
1. **horizontalne mjere:**
* izvedba novih i rekonstrukcija postojećih elemenata pristupačnosti kojima se omogućava neovisan pristup, kretanje i korištenje prostora u skladu s Pravilnikom o osiguranju pristupačnosti građevina osobama s invaliditetom i smanjene pokretljivosti (NN 78/13)
* mjere ugradnje elemenata zelene infrastrukture (uz mjere ugradnje zelenog krova/ozelenjenog pročelja zgrada, uključuju i uređenje s ozelenjavanjem sivih površina te postojećih zelenih površina na građevnoj čestici)
* mjere održive urbane mobilnosti (izvedba parkirališta za bicikle) u zgradi ili na čestici zgrade
* elektromobilnost (punionice ili stanice za punjenje električnih vozila s pripadajućom infrastrukturom) u zgradi ili na parkiralištu čestice zgrade
1. **stručni nadzor građenja/projektantski nadzor/koordinator zaštite na radu**

**III. Upravljanje projektom i administracija:**

priprema projektnog prijedloga, administracija i tehnička koordinacija, poslovi upravljanja projektom, financijskog upravljanja i izvještavanje, planiranje i izrada dokumentacije za nadmetanje prema Zakonu o javnoj nabavi (NN 120/16, NN 114/22)

**IV. Promidžba i vidljivost:**

privremena informacijska ploča, trajna ploča ili pano, naljepnice, priopćenje ili konferencije za medije, izrada web stranice, od čega su trajna ploča ili pano i naljepnice za opremu obvezni.

U Aneksu 1. ovih Uputa (Popis tehničkih uvjeta) navedeni su tehnički uvjeti koji moraju biti zadovoljeni prilikom provedbe mjera energetske učinkovitosti te preporučeni radovi i oprema kojima se ti tehnički uvjeti ispunjavaju. Sve mjere koje se provode moraju biti sukladne zahtjevima Zakona o gradnji („Narodne novine“, br. 153/13, 20/17, 39/19, 125/19), Zakona o energetskoj učinkovitosti („Narodne novine“, br. 127/14, 116/18, 25/20, 32/21, 41/21) i Zakona o zaštiti i očuvanju kulturnih dobara („Narodne novine“, br. 69/99, 151/03, 157/03 Ispravak, 87/09, 88/10, 61/11, 25/12, 136/12, 157/13, 152/14, 44/17, 90/18, 32/20, 62/20, 117/21, 114/22) te ostalim primjenjivim zakonima, podzakonskim aktima, normama i pravilima struke. Tehnički uvjeti za provedbu mjera energetske učinkovitosti, koji nisu propisani u Aneksu 1. Uputa , trebaju biti u skladu s važećim Tehničkim propisom o racionalnoj uporabi energije i toplinskoj zaštiti u zgradama („Narodne novine“, br. 128/15, 70/18, 73/18, 86/18, 102/20) te ostalim važećim propisima.

Iznimno, Tehničke uvjete iz Aneksa 1. koji su propisani ovim Pozivom, a odnose na tehničke sustave je potrebno dostići u najvećoj mogućoj mjeri u skladu s važećim propisima kada ih, temeljem ishođenih uvjeta nadležnog konzervatorskog odjela Ministarstva kulture i medija ili Gradskog zavoda za zaštitu spomenika kulture i prirode Grada Zagreba, nije moguće u potpunosti ostvariti. Suglasnosti za odstupanje od temeljnih zahtjeva za građevinu provode se sukladno važećim propisima.

Provedba mjera energetske obnove mora udovoljiti zahtjevima koji su navedeni u tablici 3. Uvjeti za osiguranje DNSH načela na razini Poziva (Upute za prijavitelje, točka 2.12.3 Održivi razvoj).

**NAPOMENE:**

* u trenutku podnošenja projektnog prijedloga na Poziv, prijavitelj mora imati izrađen glavni projekt te izrađeno energetsko izvješće i energetski certifikat - navedene aktivnosti moguće je financirati isključivo retroaktivno i to ukoliko su 100 % fizički izvršene.
* u trenutku podnošenja projektnog prijedloga prijavitelj mora imati važeći akt za građenje (ako je primjenjivo)
* nije dozvoljeno retroaktivno financiranje aktivnosti II. – IV. (osim aktivnosti izrade projektnog prijedloga)
* retroaktivno se mogu financirati samo one aktivnosti u okviru točke I. za koje je nabava provedena sukladno Zakonu o javnoj nabavi, koji je bio važeći u vrijeme kada je nabava provedena
* svi troškovi povezani sa aktivnostima koje se financiraju retroaktivno moraju zadovoljavati uvjete navedene u točkama 2.9 i 2.10.

## 2.8. Neprihvatljive aktivnosti projekta

Neprihvatljive su sve aktivnosti koje nisu navedene u popisu prihvatljivih aktivnosti.

## 2.9. Zahtjevi koji se odnose na prihvatljivost troškova za provedbu projekta

Proračun projekta treba biti realan, tj. troškovi moraju biti dostatni za postizanje očekivanih rezultata, a cijene trebaju odgovarati tržišnim cijenama. Pravila prihvatljivosti troškova koja se odnose na ovaj Poziv opisana su niže. Prilikom postupka dodjele u obzir će se uzimati samo prihvatljivi troškovi. Prihvatljivi troškovi moraju nastati u svrhu provedbe projekta. Prijavitelj je dužan dostaviti proračun svih planiranih troškova potrebnih za realizaciju projekta, pri čemu proračun mora obuhvatiti troškove koji nastaju nakon potpisivanja ugovora o dodjeli bespovratnih sredstava i troškove koji su nastali i prije tog trenutka (ukoliko je primjenjivo). Neprihvatljivi troškovi se navode zasebno u proračunu projekta.

Bespovratna sredstva izražavaju se u apsolutnom iznosu te ne smiju premašivati gornju granicu navedenu u točki 1.4.

Opća pravila prihvatljivosti troškova:

1. nastali su kod korisnika, najranije 1. veljače 2020., odnosno za vrijeme trajanja (razdoblja) provedbe projekta;
2. navedeni su u procijenjenom ukupnom proračunu za određeni projekt;
3. potrebni su za provedbu prihvatljivih aktivnosti iz točke 2.7 Uputa, za koje se dodjeljuju bespovratna sredstva;
4. mogu se identificirati i provjeriti, posebno zato što su knjiženi u poslovne knjige korisnika i utvrđeni u skladu s primjenjivim računovodstvenim standardima zemlje u kojoj korisnik ima poslovni nastan te u skladu s uobičajenim praksama troškovnog računovodstva korisnika;
5. ispunjavaju zahtjeve primjenjivog poreznog i socijalnog zakonodavstva;
6. razumni su, opravdani i u skladu s načelom dobrog financijskog upravljanja, posebno u pogledu ekonomičnosti i učinkovitosti.

Specifična pravila prihvatljivosti troškova:

1. usklađeni su s pravilima financijskih ograničenja i ograničenja za posebne kategorije troškova navedenih u točkama 1.4 i 2.11 ovih Uputa;
2. usklađeni su s pravilima o javnoj nabavi;
3. usklađeni su s odredbama čl. XIII. Odluke Vlade Republike Hrvatske o sustavu upravljanja i praćenju provedbe aktivnosti u okviru Nacionalnog plana oporavka i otpornosti 2021. - 2026. (NN 78/21) koje se odnose na zabranu dvostrukog financiranja iz drugog financijskog instrumenta Europske unije te dvostrukog financiranja iz bilo kojeg drugog izvora osim vlastitih sredstava prijavitelja;
4. troškovi provedbe mjera energetske obnove i ugradnje odgovarajuće opreme udovoljavaju zahtjevima koji su navedeni u tablici 3. Uvjeti za osiguranje DNSH načela na razini Poziva (Upute za prijavitelje točka 2.12.3 Održivi razvoj).

## 2.10. Prihvatljive kategorije troškova

1. trošak vezan uz energetski pregled, izradu izvješća o energetskom pregledu zgrade te izradu energetskog certifikata prije provedene energetske obnove;
2. trošak izrade glavnog projekta energetske obnove (ETC), analize postojećeg stanja zgrade i, ako je primjenjivo, pripadajućih elaborata, uključujući troškove kontrole glavnog projekta (prihvatljivo je isključivo retroaktivno financiranje i to ukoliko su aktivnosti 100 % fizički izvršene, sukladno točki 2.7);
3. trošak provedbe mjera energetske učinkovitosti i primjene obnovljivih izvora energije (OIE);
4. trošak vezan uz mjere unaprjeđenje ispunjavanja temeljnog zahtjeva mehaničke otpornosti i stabilnosti zgrade, posebice radi povećanja potresne otpornosti zgrade, povećanja sigurnosti u slučaju požara te osiguranja zdravih unutarnjih klimatskih uvjeta;
5. trošak provedbe horizontalnih mjera;
6. trošak vezan uz stručni nadzor građenja;
7. trošak vezan uz projektantski nadzor, ako je primjenjivo;
8. trošak vezan uz koordinatora zaštite na radu tijekom građenja, ako je primjenjivo;
9. trošak vezan uz provođenje ispitivanja čija obveza je određena glavnim projektom;
10. trošak vezan uz energetski pregled, izradu izvješća o energetskom pregledu zgrade te izradu energetskog certifikata nakon provedene energetske obnove;
11. troškovi povezani s aktivnošću upravljanja projektom (npr. izrada obrazaca za prijavu projektnog prijedloga, izrade dokumentacije za javnu nabavu roba, usluga i radova: izravni troškovi osoblja vezani uz provedbu upravljanja projektom (metoda stvarnog troška), troškovi savjetodavnih usluga koje pružaju vanjski konzultanti, a koji su izabrani u postupku javne nabave);
12. troškovi za promidžbu i vidljivost (privremena informacijska ploča, trajna ploča ili pano, naljepnice, priopćenje ili konferencije za medije);
13. porez na dodanu vrijednost (PDV) za koji Korisnik nema pravo povrata.

## 2.11. Neprihvatljivi troškovi

* porez na dodanu vrijednost (PDV) za koji Korisnik ima pravo povrata;
* kamate na dug;
* trošak zamjene postojećih neučinkovitih sustava grijanja i kotlova (npr. na bazi ugljena ili loživog ulja) s visokoučinkovitim kondenzacijskim kotlovima i/ili bojlerima na plin u iznosu višem od 20 % ukupne vrijednosti radova;
* kupnja rabljene opreme;
* kupnja vozila koja se koriste u svrhu upravljanja operacijom;
* nadoknada troškova prijevoza na posao i s posla javnim mjesnim/međumjesnim prijevozom;
* materijalna prava radnika u smislu nadoknade troškova, potpora, nagrada te otpremnine;
* kazne, financijske globe, troškovi povezani s predstečajem, stečajem i likvidacijom;
* troškovi sudskih i izvansudskih sporova;
* operativni troškovi (izuzev troškova upravljanja projektom);
* gubici zbog fluktuacija valutnih tečaja i provizija na valutni tečaj;
* troškovi za otvaranje, zatvaranje i vođenje računa, naknade za financijske transfere, trošak ishođenja kredita ili pozajmice kod financijske institucije, javnobilježnički trošak;
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima odgovarajuće iste dokazne vrijednosti;
* troškovi amortizacije;
* kupoprodaja zemljišta;
* leasing;
* neizravni troškovi;
* troškovi povezani s računovodstvenim uslugama i uslugama revizije u okviru operacije koju nabavlja korisnik;
* trošak jamstva koje izdaje banka ili druga financijska institucija;
* troškovi zakupa materijalne imovine;
* troškovi nastali prije 1. veljače 2020. godine;
* troškovi prihvatljivih aktivnosti koji ne zadovoljavaju definirane tehničke uvjete iz Aneksa 1. Uputa Popis tehničkih uvjeta (a/p);
* troškovi prihvatljivih aktivnosti koji ne udovoljavaju zahtjevima koji su navedeni u tablici 3. Uvjeti za osiguranje DNSH načela na razini Poziva (točka 2.12.3 Održivi razvoj);
* razlika procijenjenog/stvarno nastalog troška i maksimalnog jediničnog iznosa bespovratnih sredstava navedenog u Tablici 2.;
* troškovi izrade energetskog certifikata u okviru projektnih prijava koje se odnose na zgrade čija je ukupna korisna površina veća od 250 m2 (sukladno članku 25. Zakona o gradnji (NN br. 153/13, 20/17, 39/19, 125/19));
* troškovi retroaktivnog financiranja aktivnosti II. – IV. navedenih u točki 2.7 (osim troška izrade projektnog prijedloga);
* troškovi naknade za priključak te troškovi povećanja zakupljene snage na obračunskom mjernom mjestu;
* troškovi održavanja opreme.

**Napomena**: S ciljem pojednostavljenja postupka dodjele bespovratnih sredstava i provedbe projekta, u okviru Prijavnog obrasca (Obrazac 1. Poziva), prijavitelji se pri raspisivanju proračuna trebaju pridržavati aktivnosti projekta kako su navedene u točki 2.7. Uputa. Za aktivnost I. (Izrada dokumentacije), II d) (Stručni nadzor građenja, projektantski nadzor i koordinator zaštite na radu) III. (Upravljanje projektom i administracija), i IV. (Promidžba i vidljivost) moguće je navesti više stavki troška, dok se za aktivnost II. Energetska obnova (mjere pod točkama a, b, i c) navodi jedna stavka troška za ukupni trošak provedbe mjera energetske učinkovitosti i korištenja OIE, dodatne mjere i horizontalne mjere.

Prijavitelj je dužan dostaviti proračun svih troškova potrebnih za realizaciju projekta. U slučaju da projektni prijedlog sadrži neprihvatljive troškove, za takve troškove prijavitelj je dužan navesti ukupan iznos prema izvoru sredstava u sažetak proračuna Prijavnog obrasca (neprihvatljivi troškovi uključuju troškove projekta koji prelaze ograničenja maksimalnog iznosa bespovratnih sredstava po pojedinačnim aktivnostima i iz Tablice 2. u točki 1.4. Uputa). Prihvatljivi i neprihvatljivi troškovi čine ukupnu vrijednost projekta. Bespovratna sredstva mogu se dodijeliti samo za prihvatljive troškove projekta. Neprihvatljive troškove snosi prijavitelj/korisnik.

Iznosi troškova koje je prijavitelj naveo u Prijavnom obrascu i iznosi u ostalim dokumentima ne smiju se razlikovati.

Ukupan iznos prihvatljivih izdataka tj. bespovratnih sredstava, ne može biti veći nego što je prijavitelj zatražio u projektnom prijedlogu (uzimajući u obzir sve odredbe referentnog Poziva). No, isti može biti manji ukoliko se ispravcima proračuna u okviru provjere prihvatljivosti troškova (izdataka) postupka dodjele bespovratnih sredstava utvrde dodatni neprihvatljivi troškovi neiskazani Prijavnim obrascem.

## 2.12. Horizontalna načela

Prijavitelji su obavezni pridržavati se zakonskih odredbi (navedenih u poglavlju 1.1. Uputa) koje predstavljaju minimalne zahtjeve pri provedbi horizontalnih politika. Poštujući zakonske odredbe projekt je neutralan u pogledu horizontalnih politika, a pripadajući izdaci i aktivnosti neće se smatrati doprinosom horizontalnim politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalne politike EU. Usklađenost projekta s horizontalnim politikama opisuje se u Prijavnom obrascu.

Korisnici su dužni uzeti u obzir horizontalna načela – promicanje ravnopravnosti žena i muškaraca i zabrana diskriminacije, pristupačnost za osobe s invaliditetom i održivi razvoj.

## 2.12.1. Promicanje ravnopravnosti žena i muškaraca i zabrana diskriminacije

Projekt može doprinijeti promicanju ravnopravnosti žena i muškaraca i zabrani diskriminacije. Prilikom pripreme projekta potrebno je uzeti u obzir čimbenike koje mogu dovesti do nezakonite diskriminacije ili neravnopravnosti te primijeniti adekvatne mjere kojima se sprečava njihovo ostvarivanje, u slučaju da postoje.

## 2.12.2. Pristupačnost za osobe s invaliditetom

Prijavitelji mogu na razini projektnih prijedloga osmisliti aktivnosti koje osiguravaju poboljšanu dostupnost za osobe s invaliditetom, o čemu je potrebno pružiti informaciju u odgovarajućem dijelu Prijavnog obrasca.

## 2.12.3. Održivi razvoj

Sva ulaganja sufinancirana sredstvima Mehanizma za oporavak i otpornost, a time i ulaganja kroz investiciju C6.1. R1-I3 i ovaj Poziv moraju biti usklađena s načelom DNSH, odnosno ne smiju nanijeti bitnu štetu okolišnim ciljevima u skladu s Uredbom (EU) 2021/241 Europskog parlamenta i Vijeća od 12. veljače 2021. o uspostavi Mehanizma za oporavak i otpornost te u smislu članka 17. Uredbe (EU) 2020/852 Europskog parlamenta i Vijeća o uspostavi okvira za olakšavanje održivih ulaganja i izmjeni Uredbe (EU) 2019/2088 (SL L 198, 22.6.2020., str. 13.), čija je primjena detaljnije razrađena u Obavijesti Komisije - Tehničke smjernice o primjeni načela nenanošenja bitne štete (2021/C 58/01), kao i u skladu s kriterijima opisanim u ovim Uputama.

**Tablica 3: Uvjeti za osiguranje DNSH načela na razini Poziva**

|  |  |
| --- | --- |
| **Okolišni cilj** | **Usklađenost s DNSH načelom na razini Poziva** |
| **Ublažavanje klimatskih promjena** | Energetska obnova zgrada sa statusom kulturnog dobra smanjit će emisije stakleničkih plinova, smanjiti potrošnju energije, smanjiti troškove održavanja, pridonijeti razvoju kružnog gospodarenja te korištenja rješenja temeljenih na prirodi.Mjera se prati kao podrška koeficijentu klimatskih promjena od 100 % i kao takva se smatra usklađenom s DNSH za relevantni cilj. Obnova zgrada sa statusom kulturnog dobra će postići najmanje 30 % ušteda u potrebi primarne energije u odnosu na stanje prije obnove. Zgrade koje se obnavljaju nisu namijenjene vađenju, skladištenju, transportu ili proizvodnji fosilnih goriva.U slučaju zamjene postojećih neučinkovitih sustava grijanja i kotlova (npr. na bazi ugljena ili loživog ulja ili standardnih postojećih plinskih kotlova/ bojlera) s visokoučinkovitim kondenzacijskim kotlovima na plin, bit će zadovoljen uvjet da zamjena dovodi do znatnog smanjenja emisija stakleničkih plinova i znatnog unapređenja okoliša (osobito zbog smanjenja onečišćenja) i javnog zdravlja, posebno na područjima na kojima su EU pragovi za kvalitetu zraka utvrđeni Direktivom 2008/50/EU premašeni ili bi mogli biti premašeni, npr. pri zamjeni sustava grijanja i kotlova na bazi ugljena ili loživog ulja, obzirom da su kondenzacijski bojleri barem 30 % energetski učinkovitiji te generiraju 30 % manje emisija od postojećih neučinkovitih sustava grijanja i kotlova koji će biti zamijenjeni u sklopu obnove. Potpora takvim bojlerima neće predstavljati više od 20 % ukupne vrijednosti radova. |
| **Prilagođavanje klimatskim promjenama** | Klimatski rizici koji bi mogli biti relevantni za svako ulaganje u okviru ove mjere identificirani su u nacionalnoj Strategiji prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu. |
| **Održiva uporaba i zaštita voda i morskih resursa** | Kriteriji za ugovaranje novih uređaja za vodu koji se ugrađuju u javne zgrade moraju biti u skladu s utvrđenim razinama uštede vode s načelima DNSH.U kontekstu uštede vode za javne zgrade, moraju se ugraditi uređaji za vodu koji su u skladu sa: a) slavine za umivaonike i kuhinjske slavine imaju maksimalan protok vode od 6 litara / min; (b) tuševi imaju maksimalni protok vode od 8 litara / min; (c) WC-i, uključujući apartmane, posude i cisterne, imaju puni volumen ispiranja od najviše 6 litara i maksimalni prosječni volumen ispiranja od 3,5 litara; (d) pisoari koriste najviše 2 litre / zdjelu / sat. Pisoari za ispiranje imaju maksimalni puni volumen ispiranja od 1 litre. |
| **Kružno gospodarstvo, uključujući prevenciju otpada i recikliranje** | Gospodarski subjekti koji provode obnovu ograničavaju stvaranje otpada u procesima koji se odnose na izgradnju i rušenje u skladu s EU Protokolom o gospodarenju otpadom od gradnje i rušenja i uzimajući u obzir najbolje dostupne tehnike i korištenje selektivnog rušenja kako bi se omogućilo uklanjanje i sigurno rukovanje opasnih tvari i olakšavaju ponovnu upotrebu i visokokvalitetnu reciklažu selektivnim uklanjanjem materijala, koristeći dostupne sustave za sortiranje građevinskog otpada i otpada od rušenja. Građevinski projekti i građevinske tehnike podržavaju kružnost i posebno demonstriraju, pozivajući se na ISO 20887 ili drugi standardi za procjenu rastavljivosti ili prilagodljivosti zgrada, kako oni su dizajnirani da budu učinkovitiji u pogledu resursa, prilagodljivi, fleksibilni i rastavljivi kako bi omogućili ponovnu upotrebu i recikliranje.Sukladno Zakonu o gradnji (NN 153/13, 20/17, 39/19, 125/19) izvođač je dužan gospodariti građevnim otpadom nastalim tijekom građenja na gradilištu prema propisima koji uređuju gospodarenje otpadom te oporabiti i/ili zbrinuti građevni otpad nastao tijekom građenja na gradilištu prema propisima koji uređuju gospodarenje otpadom. Zakonom o gospodarenju otpadom (NN 84/21) propisuje se da građevni otpad i otpad koji sadrži azbest spadaju u posebne kategorije otpada za koje se pravilnikom propisuju posebni uvjeti gospodarenja. Pravilnikom o građevnom otpadu i otpadu koji sadrži azbest (NN 69/16) propisani su uvjeti gospodarenja građevnim otpadom i način obveznog postupanja vlasnika i posjednika građevnog otpada. Također, Pravilnikom je propisano kako je zabranjeno opasni građevni otpad odbaciti u miješani komunalni otpad i miješati s drugom vrstom otpada ili tvarima uključujući i građevne proizvode ili materijalima koje nemaju status otpada, osim na način određen dozvolom za gospodarenje otpadom. |
| **Prevencija onečišćenja i kontrola zraka, vode ili tla** | Očekuje se da mjera neće dovesti do značajnog povećanja emisija onečišćujućih tvari u zrak, vodu ili zemlju, jer: - Od operatora koji provode obnovu morat će se osigurati da građevinski dijelovi i materijali korišteni u obnovi zgrade ne sadrže azbest niti tvari koje izazivaju veliku zabrinutost, kako je utvrđeno na temelju popisa tvari za koje je potrebno odobrenje iz Priloga XIV. Uredbi (EZ) br. 1907/2006.- Od operatora koji provode obnovu morat će se osigurati da građevinski dijelovi i materijali korišteni u zgradi koji mogu doći u kontakt sa stanarima emitiraju manje od 0,06 mg formaldehida po m3 materijala ili komponente i manje od 0,001 mg kategorija 1A i 1B kancerogeni hlapljivi organski spojevi po m3 materijala ili komponente, nakon ispitivanja u skladu s CEN / TS 16516 i ISO 16000-3 ili drugim usporedivim standardiziranim uvjetima ispitivanja i metodom određivanja.- Poduzet će se mjere za smanjenje emisije buke, prašine i onečišćujućih tvari tijekom građevinskih radova, sukladno Zakonu o gradnji članku 133. Uređenje gradilišta koji zahtijeva da se na gradilištu predvide i provode mjere zaštite na radu te ostale mjere za zaštitu života i zdravlja ljudi u skladu s posebnim propisima, te kojima se onečišćenje zraka, tla i podzemnih voda te buka svodi na najmanju mjeru. Tako će se prilikom obnove zgrade radovi izvoditi samo u dnevnom razdoblju, svi rastresiti materijali će biti sklonjeni (prekrivanjem ili po potrebi vlaženjem) kako bi se spriječilo rasipanje tijekom kiše i vjetra, a sva uklanjanja i demontaže građevnih elemenata i materijala vršit će tehnikama koje sprečavaju širenje prašine i štetnih tvari na susjedne površine, te će se kada je potrebno koristiti zaštitne ograde.Prihvatljivi su isključivo visokoučinkoviti kotlovi usklađeni s ekološkim dizajnom, tj. kotlovi koji su u skladu s Direktivom Europskog parlamenta i Vijeća od 21. listopada 2009. o uspostavi okvira za utvrđivanje zahtjeva za ekološki dizajn proizvoda koji koriste energiju (Direktiva 2009/125/CE) i relevantnim provedbenim propisima, kao što je Uredba Komisije (EU) 2015/1189 od 28. travnja 2015. o provedbi Direktive 2009/125/CE u pogledu zahtjeva za ekološki dizajn kotlova na kruta goriva. |
| **Zaštita i obnova bioraznolikosti i ekosustava** | Aktivnosti obnove zgrada imaju beznačajno predvidljivi utjecaj na ovaj okolišni cilj, uzimajući u obzir izravne i primarne neizravne učinke tijekom životnog ciklusa. Većina zgrada koje će se obnoviti kroz program obnove neće nalaziti u ili u blizini područja osjetljivih na biološku raznolikost (uključujući mrežu zaštićenih područja Natura 2000, područja svjetske baštine UNESCO-a i ključna područja biološke raznolikosti, kao i druga zaštićena područja) jer je riječ o postojećim zgradama u izgrađenom području. U slučaju da se predmetna zgrada nalazi u ili blizu područja osjetljivih na biološku raznolikost (uključujući mrežu Natura 2000, mjesta svjetske baštine UNESCO-a i ključna mjesta biološke raznolikosti (KBA), kao i druga zaštićena područja), provest će se potrebne mjere ublažavanja kako bi se spriječilo narušavanje biološke raznolikosti i ekosustava. |

**Napomena:**

Kako bi se osigurala usklađenost projekta s načelom DNSH, u pripremi i provedbi projekta potrebno ga je implementirati na 3 razine:

* prilikom pripreme projekta; dokazuje se Izjavom glavnog projektanta o usklađenosti projektnog prijedloga s DNSH načelom (Obrazac 3. Poziva) i Obrascem usklađenosti projektnog prijedloga s DNSH načelom (Obrazac 4 Poziva). Izjave se dostavljaju kroz sustav eNPOO prilikom podnošenja projektnog prijedloga;
* u provedbi projektnih aktivnosti: (izvođači moraju poštivati sve propisane zahtjeve, npr. poduzet će se mjere za smanjenje emisije buke, prašine i onečišćujućih tvari tijekom građevinskih radova, stoga je uputno ugovorom s izvođačima predvidjeti klauzulu usklađenosti s DNSH načelom); dokazuje se Izjavom izvođača o usklađenosti radova s DNSH načelom (Obrazac 7. Poziva). Izjava se dostavlja kroz sustav eNPOO po završetku izvođenja radova;
* pri stručnom nadzoru (u Završnom izvješću nadzornog inženjera treba biti navedeno kako je osigurana usklađenost s DNSH načelom tijekom izvođenja radova); dokazuje se Završnim izvješćem nadzornog inženjera i Izjavom nadzornog inženjera o usklađenosti projekta s DNSH načelom (Obrazac 8. Poziva).

Projekt može promovirati obnovljive izvore energije i/ili održivo korištenje prirodnih resursa kroz uvođenje procesa energetskih ušteda, recikliranja, korištenja obnovljivih izvora energije, provođenje zelene javne nabave[[11]](#footnote-11), itd. Prijavitelji trebaju dokazati kako će voditi računa o ekološkim, društvenim i gospodarskim koristima u postupku nabave, što se može postići primjenom jasnih i provjerljivih ekoloških kriterija za proizvode i usluge u njihovim tehničkim specifikacijama.

Prijavitelji u svojim projektnim prijedlozima moraju istaknuti za glavni cilj doprinos održivom korištenju energije, odnosno doprinos zaštiti okoliša i održivosti resursa, što je jedan od aspekata održivog razvoja. U tom smislu sam projektni prijedlog supstancijalno dokazuje da izravno doprinosi održivom razvoju, odnosno postavlja pretpostavke za isti.

Aspekti koji doprinose održivom razvoju u okviru ovog Poziva su:

* doprinos razvoju zelene infrastrukture (ugradnja zelenih krovova/ozelenjenih pročelja/uređenje novih te postojećih zelenih površina na građevnoj čestici);
* korištenje OIE;
* smanjenje emisija CO2;
* zamjene izvora energije za grijanje;
* urbana održiva mobilnost;
* elektromobilnost.

## 3.0 PROJEKTNI PRIJEDLOG

## 3.1. Sadržaj projektnog prijedloga

Projektni prijedlog predaje se na temelju ovih Uputa, koristeći obrasce koji su sastavni dio ovog Poziva. Projektni prijedlog, odnosno sva dokumentacija tražena ovim Uputama izrađuje se na hrvatskom jeziku i latiničnom pismu. Dokumentacija izdana od strane nadležnih tijela drugih država mora biti prevedena na hrvatski jezik te ovjerena od strane sudskog tumača.

Projektni prijedlog se podnosi putem sustava eNPOO[[12]](#footnote-12). Formalno potpunim smatra se projektni prijedlog koji sadrži sve popunjene obvezne obrasce te popratnu dokumentaciju kako je navedeno u Tablici 4.

**Tablica 4: Sadržaj projektnog prijedloga**

|  |  |  |  |
| --- | --- | --- | --- |
| **Redni broj** | **Dokument** | **Obavezno** | **Referenca** |
|  | Prijavni obrazac | da | Obrazac 1- ispunjava se i podnosi izravno u sustav eNPOO |
|  | Izjava prijavitelja o istinitosti podataka | da | Obrazac 2 - potpisan i ovjeren, u pdf. formatu |
|  | Izjava glavnog projektanta o usklađenosti projekta s DNSH načelom | da | Obrazac 3 – potpisan i ovjeren, u pdf. formatu |
|  | Obrazac usklađenosti projektnog prijedloga s DNSH načelom | da | Obrazac 4 – potpisan i ovjeren, u pdf. formatu |
|  | Tehnički obrazac | da | Obrazac 10 – u xls. formatu i potpisan i ovjeren, u pdf. formatu |
|  | Sporazum/ugovor o pravu korištenja zgrade koja se energetski obnavlja za razdoblje koje nije kraće od deset godina od datuma objave Poziva | dostavlja se ako prijavitelj nije vlasnik zgrade koja se obnavlja | potpisan i ovjeren od strane vlasnika zgrade koja se obnavlja, u pdf. formatu |
|  | Potvrda Ministarstva financija/Porezne uprave o nepostojanju javnog duga po osnovi javnih davanja, ne starija od 30 dana od dana podnošenja projektnog prijedloga | da | u pdf. formatu |
|  | Godišnje financijsko izvješće za prethodne tri godine | da | u pdf. formatu |
|  | Izvješće o energetskom pregledu zgrade i važeći energetski certifikat | da | u pdf. formatu |
|  | Glavni projekt, iskaznica energetskih svojstava zgrade, troškovnik, analiza postojećeg stanja zgrade (ako je obvezna izrada) i pripadajući elaborati, ne stariji od 1. siječnja 2016. | da | u pdf. formatu |
|  | Važeći akt za građenje za planirani zahvat | dostavlja se ako je obavezan za planirani zahvat | u pdf. formatu |
|  | Zemljišno-knjižni izvadak ili dokaz izvanknjižnog vlasništva, ne stariji od 30 dana od dana podnošenja projektnog prijedloga | dostavlja se ako se projektnoj prijavi ne prilaže akt za građenje | u pdf. formatu |
|  | Izjava suglasnosti vlasnika/suvlasnika zgrade o provedbi projekta i osiguravanju trajnosti projekta i projektnih rezultata  | dostavlja se ako prijavitelj nije 100 % vlasnik zgrade koja se obnavlja | Obrazac 5 - potpisan i ovjeren od strane osobe ovlaštene za zastupanje vlasnika/suvlasnika zgrade koja se obnavlja, u pdf. formatu |
|  | Važeća identifikacija čestica nadležnog ureda za katastar ili drugi jednakovrijedan dokument | dostavlja se ako se projektnoj prijavi ne prilaže akt za građenje i ako se brojevi katastarskih čestica navedeni u dokazu da je zgrada postojeća razlikuju od onih u ostaloj priloženoj dokumentaciji | u pdf. formatu |
|  | Važeći dokaz da je zgrada koja je predmet energetske obnove postojeća | dostavlja se ako se projektnoj prijavi ne prilaže akt za građenje | u pdf. formatu |
|  | Odobrenja, suglasnosti i posebni uvjeti  | dostavlja se ako se projektnoj prijavi ne prilaže akt za građenje | u pdf. formatu |
|  | Važeći statut ustanove u kulturi | da | u pdf. formatu |
|  | Izvadak iz Registra stvarnih vlasnika, ne stariji od 10 dana od dana podnošenja projektnog prijedloga[[13]](#footnote-13) | dostavlja se ako Republika Hrvatska ili jedinica lokalne i područne (regionalne) samouprave nije jedini osnivač prijavitelja | u pdf. formatu |
|  | Fotodokumentacija zgrade (ETC) koja je predmet energetske obnove  | da | u jpg. ili pdf. formatu |
|  | Nalaz izrađen od ovlaštenog inženjera građevinske struke u kojem je utvrđeno da je zgrada uporabljiva bez ograničenja odnosno da nema oštećenja ili ima mala oštećenja koja ne predstavljaju opasnosti za nosivost i uporabljivost zgrade | nalaz se dostavlja ako je lokacija zgrade koja je predmet projektnog prijedloga na području Grada Zagreba, Krapinsko-zagorske županije, Zagrebačke županije, Sisačko-moslavačke županije,Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije |  u pdf. formatu |

Dokumentacija koja zahtijeva ovjeru prijavitelja, može biti ovjerena elektroničkim potpisom i pečatom ili može biti sken izvornika ovjerenog pečatom i potpisom osobe ovlaštene za zastupanje. Prijavitelj je dužan, na eventualni zahtjev nadležnog tijela, dostaviti izvornike dokumentacije.

## 3.2. Podnošenje projektnog prijedloga, izmjena, obustava i zatvaranje Poziva

Projektni prijedlog podnosi se od strane ovlaštene osobe Prijavitelja putem sustava eNPOO u elektroničkom obliku.

|  |
| --- |
| ***Napomena:*** *Projektni prijedlog podnosi se isključivo putem sustava eNPOO, ispunjavanjem i podnošenjem Prijavnog obrasca. Svaki priloženi dokument Prijavnom obrascu kroz navedeni sustav mora biti u zasebnoj datoteci.* ***VAŽNO!*** *Prijavitelji su dužni planirati dovoljno vremena za registraciju u sustav eNPOO te ispunjavanje i provjeru Prijavnog obrasca u istome, prije željenog vremena podnošenja projektnog prijedloga. Iako je sustav eNPOO dostupan 0-24 sata svim danima, izuzev u vrijeme redovitih ažuriranja sustava, korisnička podrška sustava eNPOO i dostupna je u uredovno radno vrijeme radnim danima. Prijavitelji su, u skladu s prethodno navedenim, dužni planirati dovoljan vremenski period za rješavanje eventualnih nejasnoća, mogućih problema ili nerazumijevanja u radu sustava prilikom ispunjavanja i podnošenja Prijavnog obrasca, te Tijelo nadležno za pojedinu komponentu/podkomponentu NPOO-a ne odgovara po bilo kojoj osnovi u odnosu na svako postupanje ili propuštanje postupanja prijavitelja koje bi zbog opisanih okolnosti dovelo do potencijalne nemogućnosti podnošenja Prijavnog obrasca ili nemogućnosti pravovremenog podnošenja Prijavnog obrasca, ili nemogućnosti podnošenja Prijavnog obrasca u punom opsegu, odnosno za bilo koju štetu ili izgubljenu korist koja bi potencijalno prijavitelju nastala po toj osnovi.* |

Poziv se provodi kao otvoreni postupak u modalitetu trajnog poziva s krajnjim rokom dostave projektnih prijedloga do **31. prosinca 2023.**

Dostava projektnog prijedloga dozvoljena je najranije od **17. travnja 2023.** godine.

Budući da je Poziv otvoren do iskorištenja raspoloživih sredstava, odnosno do **31. prosinca 2023.** godine, prijavitelji čiji projektni prijedlozi budu isključeni iz postupka dodjele moći će ponovno podnijeti projektni prijedlog.

Natječajna dokumentacija Poziva, objavljuje se na mrežnim stranicama sustava eNPOO (<https://fondovieu.gov.hr/pozivi>), a obavijesti o objavi Poziva te izmjenama, obustavi i zatvaranju Poziva, objavljuju se na mrežnim stranicama Ministarstva kulture i medija (<https://min-kulture.gov.hr/>) te Nacionalnog plana oporavka i otpornosti.

NT zadržava pravo izmjena Poziva tijekom razdoblja trajanja Poziva, vodeći računa da predmetne izmjene ne utječu na postupak procjene projektnih prijedloga.

U slučaju potrebe za obustavljanjem ili zatvaranjem Poziva prije nego što je predviđeno ovim Uputama, na internetskim stranicama Ministarstva kulture i medija (https://min-kulture.gov.hr/), javnom portalu Nacionalnog plana oporavka i otpornosti odnosno sustava eNPOO bit će objavljena obavijest u kojoj će se navesti da je:

* Poziv obustavljen na određeno vrijeme (jasno navodeći razdoblje obustave)
* Poziv zatvoren prije isteka predviđenog roka za dostavu projektnih prijedloga (jasno navodeći točan datum zatvaranja).

Poziv se obustavlja u trenutku kada iznos traženih bespovratnih sredstava zaprimljenih projektnih prijedloga, u odnosu na raspoloživu alokaciju bespovratnih sredstava, dosegne maksimalno 120 % ukupno raspoloživog iznosa bespovratnih sredstava Poziva.

Poziv se zatvara u trenutku iscrpljenja financijske alokacije Poziva.

## 3.3. Pitanja i odgovori

Potencijalni prijavitelji mogu za vrijeme trajanja Poziva postavljati pitanja u svrhu dobivanja dodatnih pojašnjenja i obrazloženja odredbi Poziva. Odgovori će se objaviti tijekom postupka dodjele na središnjoj internetskoj stranici Nacionalnog plana oporavka i otpornosti odnosno javnom portalu sustava eNPOO u segmentu „Pitanja i odgovori“, u roku 7 kalendarskih dana od dana zaprimanja pojedinog pitanja, a najkasnije do 14 kalendarskih dana prije roka za podnošenje projektnih prijedloga. Pitanja s jasno naznačenom referencom na Poziv moguće je poslati putem sustava eNPOO.

Prijavitelji mogu postavljati pitanja isključivo vezana uz pojašnjenja dokumentacije Poziva. U svrhu osiguravanja poštivanja načela jednakog postupanja prema svim prijaviteljima, ne daju se prethodna mišljenje vezana uz postupak dodjele, bilo opća, bilo ona koja se odnose na konkretni projekt. U slučaju privremene obustave Poziva, NT ima pravo ograničiti mogućnost postavljanja pitanja do ponovnog pokretanja Poziva.

**3.4. Stručna podrška Fonda za zaštitu okoliša i energetsku učinkovitost i informativne radionice**

## 3.4.1. Stručna podrška Fonda za zaštitu okoliša i energetsku učinkovitost

Potencijalnim prijaviteljima je na raspolaganju mogućnost stručne podrške Fonda za zaštitu okoliša i energetsku učinkovitost - Sektora za energetsku učinkovitost (dalje u tekstu: FZOEU/SEU). Stručna podrška odnosi se isključivo na provjeru usklađenosti projektnog prijedloga s tehničkim kriterijima Poziva. Stručna podrška provodit će se u formi individualnih konzultacija u sklopu kojih će se vršiti uvid u sljedeću dokumentaciju:

* Tehnički obrazac
* Izvješće o energetskom pregledu zgrade i važeći energetski certifikat
* Glavni projekt, iskaznica energetskih svojstava zgrade, troškovnik, analiza postojećeg stanja zgrade (ako je obvezna izrada) i pripadajući elaborati, ne stariji od 1. siječnja 2016.
* Važeći akt za građenje za planirani zahvat
* Zemljišno-knjižni izvadak ili dokaz izvanknjižnog vlasništva
* Identifikacija čestica nadležnog ureda za katastar ili drugi jednakovrijedan dokument
* Važeći dokaz da je zgrada koja je predmet energetske obnove postojeća
* Odobrenja, suglasnosti i posebni uvjeti za planirani zahvat
* Fotodokumentacija zgrade (ETC) za koju je predviđena energetska obnova
* Nalaz izrađen od ovlaštenog inženjera građevinske struke u kojem je utvrđeno da je zgrada uporabljiva bez ograničenja odnosno da nema oštećenja ili ima mala oštećenja koja ne predstavljaju opasnosti za nosivost i uporabljivost zgrade.

FZOEU/SEU uvidom u navedene dokumentaciju provjerava zadovoljava li projektni prijedlog tehničke kriterije Poziva i tijekom konzultacija ukazuje potencijalnom prijavitelju na eventualne nesukladnosti i potrebne izmjene/dopune predloženog tehničkog rješenja u dijelu nužnom za udovoljavanje tehničkim kriterijima prihvatljivosti Poziva. U roku od najviše pet (5) radnih dana od konzultacija, FZOEU/SEU potencijalnom prijavitelju dostavlja elektroničkom poštom **Potvrdu o provjeri usklađenosti projektnog prijedloga s tehničkim kriterijima Poziva** (Obrazac 9. Poziva).

Ovisno o ishodu provjere, potvrda sadržava zaključak o usklađenosti projektnog prijedloga s tehničkim kriterijima Poziva ili preporuke za usklađivanje projektnog prijedloga s tehničkim kriterijima Poziva. Zaključak i preporuke ne predstavljaju obvezujuće informacije za potencijalne prijavitelje. Prijave za korištenje stručne podrške podnose se u razdoblju od dana objave Poziva do 8. ožujka 2023. godine, slanjem poruke elektroničkom poštom na e- adresu podrska.prijaviteljima@fzoeu.hr.

Po isteku roka za podnošenje prijava za korištenje stručne podrške, FZOEU/SEU će obavijestiti potencijalne prijavitelje o terminu individualnih konzultacija. Stručna podrška pružat će se u razdoblju od 13. ožujka 2023. do 4. travnja 2023. godine, a provodit će se u prostorijama FZOEU, Radnička cesta 80, Zagreb ili, iznimno i na zahtjev, putem platforme Microsoft Teams. Svakom potencijalnom prijavitelju će biti na raspolaganju jedan individualni termin u trajanju do najviše 120 (sto dvadeset) minuta. Stručna podrška ne predstavlja fazu postupka dodjele bespovratnih sredstava u Pozivu. Korištenje stručne podrške nije uvjet za podnošenje projektnog prijedloga na Poziv. Korištenjem stručne podrške ne ostvaruju se dodatni bodovi ili prednosti u ocjenjivanju projektnih prijedloga u odnosu na ostale projektne prijedloge.

FZOEU/SEU ne sudjeluje u provođenju postupka dodjele bespovratnih sredstava u Pozivu. Ishođenje Potvrde FZOEU/SEU sa zaključkom o usklađenosti projektnog prijedloga s tehničkim kriterijima Poziva NE JAMČI da će tijekom faze procjene projektnih prijedloga u odnosu na kriterije definirane Pozivom projektni prijedlog biti ocjenjen prihvatljivim. Prijavitelj nije dužan dostaviti Potvrdu o provjeri usklađenosti projektnog prijedloga s tehničkim kriterijima Poziva prilikom podnošenja projektnog prijedloga. Stručna podrška FZOEU/SEU ne obuhvaća razdoblje nakon podnošenja projektnih prijedloga na Poziv odnosno provedbu projekata.

## 3.4.2. Informativne radionice

Datum i vrijeme održavanja informativnih/edukacijskih radionica tijekom trajanja Poziva bit će objavljeni najmanje 10 (deset) radnih dana prije dana njihova održavanja na mrežnoj stranici Ministarstva kulture i medija i na mrežnim stranicama sustava eNPOO.

## 3.5. Indikativni vremenski rokovi

**Tablica 5: Indikativni vremenski rokovi**

|  |  |
| --- | --- |
| **Rok za podnošenje pitanja**  | Najkasnije 14 (četrnaest) kalendarskih dana prije isteka roka za podnošenje projektnih prijedloga.  |
| **Rok za davanje odgovora**  | Najkasnije 7 (sedam) dana od dana zaprimanja upita.  |
| **Podnošenje projektnih prijedloga**  | od 17. travnja 2023. |
| **Postupak dodjele bespovratnih sredstava** | Maksimalno tri mjeseca, računajući od prvog sljedećeg radnog dana po zaprimanju (podnošenju) projektnog prijedloga do dana donošenja Odluke o financiranju.  |

## 3.6. Objava rezultata Poziva

Popis korisnika s kojima je potpisan Ugovor o dodjeli bespovratnih sredstava bit će objavljen na internetskoj stranici NPOO u roku od 10 radnih dana nakon stupanja na snagu Ugovora.

Objavljuju se najmanje sljedeći podatci:

* naziv korisnika
* naziv projekta
* kod projekta
* lokacija projekta
* iznos bespovratnih sredstava dodijeljenih projektu i stopu sufinanciranja (intenzitet potpora)
* kratak opis projekta
* (uključuje mjere energetske učinkovitosti, usklađenost projekta s DNSH načelom, projektirane uštede energije te obnovljene m²)
* datum potpisa Ugovora.

## 4.0. POSTUPAK DODJELE BESPOVRATNIH SREDSTAVA

## 4.1. Faze postupka dodjele

U postupku dodjele bespovratnih sredstava (u daljnjem tekstu: postupak dodjele) provode se:

* zaprimanje i registracija projektnih prijedloga
* procjena projektnih prijedloga u odnosu na kriterije definirane Pozivom;
* donošenje Odluke o financiranju.

## 4.2. Provođenje postupka dodjele

Postupak dodjele provodi Fond za zaštitu okoliša i energetsku učinkovitost, kao Provedbeno tijelo inicijative C6. Obnova zgrada u okviru Nacionalnog plana oporavka i otpornosti 2021. - 2026., u dijelu postupka koji se odnosi na procjenu projektnih prijedloga u odnosu na kriterije definirane Pozivom, dok Odluku o financiranju donosi Ministarstvo kulture i medija, koje sukladno Zajedničkim nacionalnim pravilima za upravljanje i praćenje provedbe aktivnosti NPOO–a, u komponentama 1 i 6 obavlja poslove NT-a. Projektni prijedlog koji nije uspješno prošao jednu fazu postupka dodjele ne može se uputiti u daljnje faze postupka dodjele.

Postupak dodjele traje najviše 3 mjeseca računajući od sljedećeg radnog dana po zaprimanju pojedinog projektnog prijedloga. Uzimajući u obzir vrstu, kompleksnost i broj očekivanih projektnih prijedloga te zahtjevnost, opsežnost i složenost postupka dodjele, navedeni rokovi se mogu produljiti uz odobrenje KT-a (do najviše 120 dana).

Cilj provjera u okviru postupka dodjele je provjeriti usklađenost projektnih prijedloga s kriterijima koji su utvrđeni u Pozivu, na način kako je to definirano u Pozivu.

## 4.2.1. Zaprimanje i registracija projektnog prijedloga u sustavu eNPOO

Projektni prijedlog podnosi se kroz sustav eNPOO unutar roka određenog ovim Pozivom. Zaprimanje i registracija vrši se automatski putem sustava eNPOO. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

## 4.2.2. Procjena projektnih prijedloga u odnosu na kriterije definirane Pozivom

U svrhu provođenja postupka procjene projektnih prijedloga PT osniva Odbor za odabir projekata (dalje u tekstu: OOP) koji će provoditi provjeru zahtjeva i kriterija utvrđenih u dokumentaciji Poziva. Procjena projektnih prijedloga obuhvaća provjere na temelju uvjeta definiranih za svaku fazu postupka dodjele zasebno, a odnose se na administrativnu provjeru, provjeru kriterija prihvatljivosti prijavitelja, projekta, aktivnosti i izdataka te ocjenu kvalitete.

**Administrativna provjera** projektnih prijedloga ne ulazi u sadržaj i kvalitetu samog projektnog prijedloga, već provjerava ispunjenje postavljenih zahtjeva primjenjujući Kontrolnu listu za administrativnu provjeru iz Priloga 3.

**Provjera prihvatljivosti prijavitelja** provodi se sukladno kriterijima utvrđenima u dokumentaciji Poziva, primjenjujući Kontrolnu listu za provjeru prihvatljivosti prijavitelja iz Priloga 3.

Cilj provjere **prihvatljivosti projekta i aktivnosti** je provjeriti usklađenost projektnog prijedloga s kriterijima prihvatljivosti za projekt i projektne aktivnosti koji su navedeni u dokumentaciji Poziva, primjenjujući Kontrolnu listu za provjeru prihvatljivosti projekta i aktivnosti iz Priloga 3. OOP u fazi provjere prihvatljivosti izdataka (troškova) automatski iz proračuna briše troškove koji se odnose na aktivnosti za koje je utvrđeno da su neprihvatljive.

Cilj provjere **prihvatljivosti izdataka (troškova)** projektnog prijedloga je provjeriti usklađenost projektnih prijedloga s kriterijima prihvatljivosti izdataka primjenjujući Kontrolnu listu za provjeru prihvatljivosti izdataka (iz Priloga 3.). Provjeru prihvatljivosti izdataka (troškova) provodi OOP. Tijekom provjere prihvatljivosti izdataka (troškova) provjerava se i osigurava da su ispunjeni uvjeti za financiranje pojedinog projektnog prijedloga, određujući iznos prihvatljivih izdataka (troškova), koji će biti uključen u prijedlog za donošenje Odluke o financiranju. Projektni prijedlozi moraju udovoljiti svim kriterijima prihvatljivosti izdataka (troškova) u svrhu njihova uključivanja u prijedlog Odluke o financiranju.

Ako je potrebno, PT ispravlja predloženi proračun projekta, uklanjajući neprihvatljive izdatke (troškove), pri čemu može:

* prethodno od prijavitelja zatražiti dostavljanje dodatnih podataka kako bi se opravdala prihvatljivost izdataka (troškova). Ako Prijavitelj ne dostavi zadovoljavajuće podatke, ili ih ne dostavi u za to ostavljenom roku, isti se smatraju neprihvatljivima i uklanjaju iz proračuna; i/ili
* zajedno s prijaviteljem (pisanim putem ili na sastancima) prolaziti i "čistiti" stavke proračuna (predložene iznose uz pojedinu stavku kao i prihvatljivost stavki proračuna);

u navedenim slučajevima PT od prijavitelja zahtijeva obrazloženja kojima se opravdavaju potreba i novčana vrijednost pojedine stavke, ostavljajući mu za navedeno primjereni rok. Ako prijavitelj u navedenom roku, u skladu s uputom PT-a ne opravda pojedinu stavku, ista se briše iz proračuna. Prijavitelj je obvezan u postupku pregleda proračuna biti PT-u na raspolaganju u svrhu davanja potrebnih obrazloženja.

**Ocjenjivanje kvalitete** projektnih prijedloga provodi se sukladno kriterijima odabira utvrđenima u Prilogu 2 Obrazac za procjenjivanje kvalitete.

Projektni prijedlog koji nije udovoljio jednoj od gore navedenih provjera odnosno nije ostvario minimalni bodovni prag (46 bodova) ne može biti odabran za financiranje.

Projektni prijedlozi kojima se osigurava potpuna iskorištenost financijske alokacije poziva i koji su zadovoljili uvjete prihvatljivosti i ostvarili minimalni bodovni prag rangiraju se po načelu prvenstva prema datumu i vremenu podnošenja pojedinog projektnog prijedloga na Poziv.

Ako posljednji projektni prijedlog kojim se osigurava potpuna iskorištenost financijske alokacije poziva i koji je zadovoljio uvjete prihvatljivosti i ostvario minimalni bodovni prag traženim iznosom sredstava prelazi preostali raspoloživi iznos predviđen Pozivom, navedenom prijavitelju se može ponuditi mogućnost da u odgovarajućoj mjeri osigura udio sufinanciranja kako bi se premostio manjak financijskih sredstava, a ako on to odbije, isti postupak se može provesti za sljedeće projektne prijedloge po načelu prvenstva prema datumu i vremenu podnošenja pojedinog projektnog prijedloga na Poziv.

## 4.2.3. Donošenje Odluke o financiranju

Odluka o financiranju se donosi za projektne prijedloge koji su udovoljili svim kriterijima u prethodnoj fazi postupka dodjele.

Odluka o financiranju se ne može donijeti prije isteka roka mirovanja ili dostavljene Izjave o odricanju od prava na prigovor potpisane od strane prijavitelja (ako je primjenjivo).

Prije donošenja Odluke o financiranju prijavitelj je dužan dostaviti na zahtjev nadležnog tijela dokumentaciju za provjeru preduvjeta za donošenje Odluke o financiranju (ako je primjenjivo).

Prijavitelj je obvezan o svakoj promjeni odnosno okolnostima, koje bi mogle odgoditi uvrštavanje projektnog prijedloga u Odluku o financiranju ili utjecati na ispravnost dodjele, bez odgode obavijestiti nadležno tijelo.

Odluku o financiranju donosi čelnik Ministarstva kulture i medija.

Odluka o financiranju sadržava sljedeće podatke:

1. pravni temelj za donošenje Odluke;
2. naziv, adresu i OIB prijavitelja;
3. naziv i referentni broj projektnog prijedloga;
4. najviši iznos sredstava za financiranje prihvatljivih izdataka projekta;
5. stopa sufinanciranja (intenzitet potpore);
6. tehnički podaci o klasifikacijama Državne riznice i kodovima alokacija;
7. ako je primjenjivo, druge elemente koji se odnose na financiranje (primjerice u odnosu na državne potpore).

Ministarstvo kulture i medija obavještava prijavitelja da je njegov projektni prijedlog odabran za financiranje, obaviješću koja sadržava Odluku o financiranju.

## 4.3. Pojašnjenja tijekom postupka dodjele

U bilo kojoj fazi tijekom postupka dodjele, ako u projektnom prijedlogu dostavljeni podaci nisu jasni, ili je uočena neusklađenost u dostavljenim podatcima, koja objektivno onemogućava provedbu postupka dodjele, od prijavitelja se mogu zahtijevati pojašnjenja s naznakom da, ako se ne postupi u skladu sa zahtjevom i u zahtijevanom roku, projektni prijedlog se može isključiti iz postupka dodjele.

Prema svim prijaviteljima se postupa na jednak način, u skladu s načelom jednakog postupanja. Svaki prijavitelj odgovoran je za pripremanje projektnog prijedloga u skladu s uvjetima Poziva te se pojašnjavanje ne odnosi na to da tijelo odgovorno za provedbu NPOO priprema ili usklađuje umjesto prijavitelja pojedine dijelove projektnog prijedloga niti se postupak pojašnjavanja provodi ako aktivnosti nisu razmjerne cilju koji se nastoji postići, a manjkavost projektnog prijedloga (nedostatak potrebnih dokumenata / podataka kao i njihova nepotpunost ili netočnost) je takva da nije razmjerno provoditi postupak pojašnjavanja.

## 4.4. Obavještavanje prijavitelja

O statusu projektnog prijedloga nakon zaprimanja i registracije, prijavitelj će biti obaviješten putem sustava eNPOO. O rezultatima procjene projektnog prijedloga u odnosu na kriterije definirane Pozivom, PT obavještava prijavitelja slanjem dopisa/obavijesti pisanim putem ili putem sustava eNPOO. O donošenju Odluke o financiranju, NT obavještava prijavitelja slanjem dopisa/obavijesti pisanim putem ili putem sustava eNPOO.

Prijavitelji se obavještavaju o rezultatima provedenog postupka procjene u roku od 5 radnih dana od dana utvrđivanja rezultata postupka. Projektni prijedlog koji nije udovoljio zadanim uvjetima u postupku dodjele ne može biti odabran za financiranje.

## 4.5. Osiguranje dostupnosti informacija o postupku dodjele

Prijavitelj ima pravo na pristup informacijama u odnosu na svoj projektni prijedlog. NT i PT na zahtjev prijavitelja osiguravaju dostupnost informacija o provedenom postupku dodjele u odnosu na njegov projektni prijedlog. U odnosu na sve druge informacije, primjenjuju se propisi kojima se uređuje pravo na pristup informacijama. Navedeni propisi primjenjuju se i ako se želi ograničiti pristup određenim informacijama. Prijavitelji mogu uputiti zahtjev za dostavom informacija nadležnom tijelu. Nadležno tijelo odgovara na zahtjev u roku od 15 radnih dana od dana primitka zahtjeva.

## 4.6. Prigovor u postupku dodjele

U postupcima dodjele bespovratnih sredstava prijavitelji imaju pravo podnijeti prigovor, ako nisu zadovoljni ishodom postupka, zbog sljedećih razloga:

* povrede postupka opisanog u ovim Uputama i dokumentaciji predmetnog Poziva,
* povrede načela jednakog postupanja, načela zabrane diskriminacije, načela transparentnosti, načela razmjernosti, načela sprječavanja sukoba interesa, načela tajnosti postupka dodjele bespovratnih sredstava.

Prigovor se podnosi u roku 8 radnih dana od dana dostave obavijesti (obavijest o isključenju ili obavijest o odabiru za financiranje). Prigovor se podnosi Ministarstvu kulture i medija preporučenom pošiljkom s povratnicom s naznakom „Prigovor u okviru Poziva na dodjelu bespovratnih sredstava - Energetska obnova zgrada sa statusom kulturnog dobra“ na adresu: Ministarstvo kulture i medija, Runjaninova 2, 10000 Zagreb ili osobno - predajom u pisarnicu.

Prigovor mora biti razumljiv i sadržavati sve što je potrebno da bi se po njemu moglo postupiti, osobito naziv tijela kojem se upućuje, naznaku obavijesti na koju se podnosi, naziv, adresu i OIB prijavitelja, ime i prezime osobe ovlaštene za zastupanje, naziv i referentni broj Poziva, razloge prigovora, potpis osobe ovlaštene za zastupanje, punomoć za zastupanje (ako je primjenjivo) te naznaku statusa potpisnika prigovora (npr. ravnatelj ustanove, intendant), pečat prijavitelja i dokumentaciju kojom dokazuje navode iznijete u prigovoru. Teret dokazivanja navedenih činjenica je na prijavitelju.

Prigovor dostavljen izvan roka, podnesen od neovlaštene osobe (osobe koja nije ovlaštena za zastupanje prijavitelja) te nedopušten, odbacuje se rješenjem.

Da bi se o prigovoru moglo odlučiti, isti mora sadržavati najmanje:

* podatke o prijavitelju,
* naziv i referentnu oznaku Poziva,
* brojčanu oznaku i datum Obavijesti o statusu projektnog prijedloga
* razloge prigovora,
* potpis osobe ovlaštene za zastupanje prijavitelja,
* pečat, ako je primjenjivo,
* naznaku statusa potpisnika prigovora
* punomoć za zastupanje, ako je primjenjivo.

Kada prigovor sadržava kakav nedostatak koji onemogućuje da bi se po njemu moglo postupiti, odnosno ako je nerazumljiv ili nepotpun, Komisija će pozvati podnositelja da prigovor ispravi, odnosno dopuni u skladu s danom uputom i u tu svrhu mu vratiti prigovor. Nadležno tijelo rješava o prigovoru u roku od 30 (trideset) radnih dana od dana primitka potpune dokumentacije. Potpunom dokumentacijom smatra se dokumentacija koja je dostatna za donošenje rješenja o prigovoru. Smatrat će se da je prigovor povučen ako ne bude vraćen u određenom roku i ispravljen u skladu s dobivenom uputom, a ako bude vraćen bez ispravka odnosno dopune slijedom čega se po istom ne može postupiti, odbacit će se rješenjem.

O prigovoru odlučuje čelnik NT rješenjem na temelju prijedloga Komisije za razmatranje prigovora (u nastavku teksta: Komisija). Rješenje čelnika NT dostavlja se podnositelju prigovora.

Rješenje je izvršno te se može pokrenuti upravni spor pred nadležnim Upravnim sudom u roku 30 (trideset) dana od dana dostave rješenja.

## 4.7. Rok mirovanja[[14]](#footnote-14)

Odluka o financiranju ne može se donijeti prije isteka roka mirovanja.

Rok mirovanja obuhvaća razdoblje unutar kojega se prijavitelju dostavlja pisana obavijest o statusu njegova projektnog prijedloga te rok unutar kojeg prijavitelj može izjaviti prigovor čelniku NT, i ne može biti duži od 20 radnih dana.

Odricanje prijavitelja od prava na prigovor ne utječe na već donesenu odluku NT kojom se projektni prijedlog uključuje u prijedlog za donošenje Odluke o financiranju. Odricanje od prava na prigovor je isključivo odluka prijavitelja, te za cilj ima omogućiti donošenje Odluke o financiranju njegovog projekta u što kraćem roku te posljedično sklapanje Ugovora o dodjeli bespovratnih sredstava. Ako je prigovor podnesen, rok mirovanja obuhvaća i razdoblje unutar kojega je Komisija dužna predložiti odluku čelniku NT, a ne može biti duži od 30 radnih dana. Rok mirovanja u svakom slučaju ne može biti duži od 50 radnih dana, računajući od dana kada je prijavitelju obavljena dostava pisane obavijesti o statusu njegova projektnog prijedloga.

U slučaju da Izjavu o odricanju ne potpisuje sam prijavitelj, već osoba ovlaštena zastupati ga (ne po zakonu, već po punomoći – opunomoćenik) tada za ovlast potpisivanja mora postojati i nadležnom tijelu biti dostavljena pisana punomoć.

Odluka o financiranju se može donijeti u odnosu na kasnije zaprimljeni projektni prijedlog te prigovor podnesen na neku od faza postupka dodjele u odnosu na ranije zaprimljeni projektni prijedlog, nema suspenzivni učinak. Međutim, u navedenoj situaciji NT je obvezno osigurati sredstva kojima će osigurati financiranje projekta onog prijavitelja koji je povodom prigovora uspio u postupku.

## 4.8. Ugovaranje

Po donošenju Odluke o financiranju, PT priprema Ugovor o dodjeli bespovratnih sredstava s uspješnim prijaviteljem primjenom obrasca iz Priloga 01. PT će po donesenoj Odluci o financiranju obavijestiti prijavitelja o dokumentaciji koju je potrebno dostaviti kao preduvjet za potpisivanje Ugovora, te mu za to ostaviti primjeren rok.

PT osigurava da prijavitelj prije potpisivanja bude upoznat s odredbama Ugovora.

Rok za pripremu i potpisivanje Ugovora, ne može biti duži do 30 dana od dana donošenja Odluke o financiranju, a može se produžiti, uz prethodnu suglasnost KT, u opravdanim slučajevima koji su uzrokovani događajima izvan utjecaja PT-a, NT-a i Prijavitelja/Korisnika.

Ugovor stupa na snagu tek kada ga potpiše zadnja ugovorna strana te je na snazi do izvršenja svih obaveza ugovornih strana.

Prije potpisivanja Ugovora o dodjeli bespovratnih sredstava, prijavitelj/korisnik mora dostaviti Izjavu potpisanu od ovlaštene osobe, kojom potvrđuje, u odnosu na podatke dostavljene u projektnom prijedlogu:

- da nisu nastupile promjene odnosno okolnosti koje bi utjecale na ispravnost dodjele bespovratnih sredstava (primjerice, da nije nastupio stečaj, ili slično), te

- da su mu provedbeni kapaciteti nepromijenjeni.

Prije potpisivanja Ugovora, pojašnjenja, prilagodbe ili manje korekcije mogu se unijeti u opis projekta u onoj mjeri u kojoj neće dovesti u pitanje Odluku o financiranju ili biti u suprotnosti s načelom jednakog postupanja prema svim prijaviteljima. Pojašnjenja, prilagodbe i manje korekcije se provode u suradnji s prijaviteljem. Neće se uzeti u obzir promjene koje su se dogodile od datuma zaprimanja projektnog prijedloga u vezi prihvatljivosti projekta i aktivnosti te ocjene kvalitete.

## 4.9. Povlačenje projektnog prijedloga

Do trenutka donošenja Odluke o financiranju, prijavitelj pisanom obaviješću PT-u ili kroz sustav eNPOO može povući projektni prijedlog iz postupka dodjele.

## 5.0. ODREDBE KOJE SE ODNOSE NA PROVEDBU PROJEKATA

## 5.1. Nabava

Kod podnošenja projektnog prijedloga i tijekom provedbe projekta Prijavitelj/Korisnik se mora pridržavati postupaka nabave utvrđenih u dokumentaciji Poziva te Ugovoru (Prilog 1. Poziva) i Općim uvjetima Ugovora (Dodatak 1.2.). Korisnici, obveznici Zakona o javnoj nabavi, primjenjuju Zakon o javnoj nabavi (NN 120/16, NN 114/22) na postupke nabave u okviru projekata.

Troškovi koji uključuju nabavu bit će prihvatljivi samo pod uvjetom da je nabava provedena u skladu sa Zakonom o javnoj nabavi. Nepridržavanje ovih postupaka odrazit će se na prihvatljivost izdataka, a PT prilikom provjere zahtjeva za nadoknadom sredstava koje tijekom provedbe projekta podnosi Korisnik, može proglasiti vezane troškove neprihvatljivima. Korisnici projekata prilikom provedbe postupaka nabave trebaju u natječajnoj dokumentaciji navesti obvezu dostave izvatka iz Registra stvarnih vlasnika za tvrtke RH, a za tvrtke izvan RH obvezu dostave službenog dokumenta ili potvrde koja se koristi za izvještavanje o stvarnim vlasnicima koja se koristi u zemlji iz koje tvrtke dolaze.

## 5.2. Provjere upravljanja projektom

Nakon potpisivanja Ugovora, NT prati postiže li projekt utvrđene ciljeve i rezultate, dok je PT odgovoran provjeravati provodi li se projekt u skladu s Ugovorom. NT/PT mogu, u svrhu praćenja napretka provedbe projekata, od korisnika zahtijevati dostavu redovnih ili ad hoc izvješća o provedbi projekata, ostvarivanju pokazatelja, primjeni horizontalnih načela ili drugim informacijama potrebnima za izvještavanje. NT/PT, kao i bilo koji vanjski revizor ovlašten od strane navedenih tijela, kada ocijene potrebnim, mogu obaviti nenajavljenu provjeru na licu mjesta, neovisno jedan o drugom. O namjeri nisu dužni obavijestiti korisnika. U razdoblju od 5 (pet) godina nakon završnog plaćanja korisniku, PT ima pravo provjeravati trajnost operacija, postizanje učinka, pokazatelje rezultata, sprečavanje prekomjernog financiranja, korištenje imovine u skladu s Ugovorom, usklađenost operacije s horizontalnim politikama EU-a, itd.

## 5.3. Povrat sredstava

Ako postoji opravdana sumnja ili je utvrđeno da je ugroženo izvršavanje Ugovora o dodjeli bespovratnih sredstava (Ugovor) značajnim nepravilnostima, nadležno tijelo može obustaviti plaćanja, odnosno ako je navedeno utvrđeno, obustaviti plaćanja i/ili zahtijevati povrat plaćenih iznosa razmjerno težini utvrđenih nepravilnosti. Razlozi i osnova za pokretanja postupka obustavljanja plaćanja i povrata sredstava su definirani Ugovorom.

## 5.4. Informiranje i vidljivost

Korisnik je dužan uvažavati podrijetlo i osigurati vidljivost sredstava Unije u okviru NPOO-a.

Potrebno je osigurati mjere vidljivosti kako bi se osiguralo pružanje koherentnih, djelotvornih i razmjernih ciljanih informacija različitoj publici, među ostalima medijima i javnosti. Pri tome je korisnik dužan, gdje je to primjenjivo, ispravno i vidljivo, prikazati u svim komunikacijskim aktivnostima amblem EU-a s odgovarajućom izjavom o financiranju (koja glasi: „*Financira Europska unija – NextGenerationEU*”), uzimajući u obzir i:

* Kada se prikazuje zajedno s drugim logotipom, amblem Europske unije mora biti prikazan barem jednako istaknuto i vidljivo kao i drugi logotipi. Amblem mora ostati zaseban i odvojen i ne može se mijenjati dodavanjem drugih vizualnih oznaka, brendova ili teksta. Osim ovog amblema, nikakav drugi vizualni identitet ni logotip ne smiju se koristiti za isticanje potpore EU,
* Kada je to primjenjivo, država članica dužna je navesti sljedeće odricanje od odgovornosti: „*Financira Europska unija – NextGenerationEU. Izneseni stavovi i mišljenja samo su autorova i ne odražavaju nužno službena stajališta Europske unije ili Europske komisije. Ni Europska unija ni Europska komisija ne mogu se smatrati odgovornima za njih.*”

Osim mjera informiranja i vidljivosti koje korisnik samostalno poduzima u okviru projekta, korisnik je obavezan odazvati se na pozive PT-a i NT-a za sudjelovanje na organiziranim događanjima informiranja i vidljivosti.

|  |
| --- |
| Amblemi i izjava dostupni su na linku:<https://ec.europa.eu/regional_policy/en/information/logos_downloadcenter/> Generator uzoraka: <https://www.euinmyregion.eu/generator> |

## 5.5. Podnošenje zahtjeva za predujam/ nadoknadom sredstava

Korisnik ima pravo podnijeti zahtjev za predujam i to najviše 20 % od odobrenih bespovratnih sredstava u projektu. Uz Zahtjev za predujmom Korisnik je dužan priložiti presliku pisane prijave početka građenja predane nadležnom tijelu graditeljstva sukladno Zakonu o gradnji (NN 153/13, 20/17, 39/19, 125/19, članak 131.), potpisani Ugovor o izvođenju radova i jamstvo za uredno izvršenje ugovora.

Kod podnošenja projektnog prijedloga i tijekom provedbe projekta prijavitelj/korisnik se mora pridržavati postupaka javne nabave. Troškovi projekata koji uključuju nabavu mogu biti prihvatljivi samo pod uvjetom da je nabava provedena u skladu sa svim načelima i pravilima utvrđenima u UzP-u. Svi postupci nabave provedeni u okviru prijavljenog projekta, a prije datuma stupanja Ugovora na snagu također moraju biti provedeni sukladno načelima i pravilima propisanim u UzP-u, kako bi se mogli smatrati prihvatljivim. Nepridržavanje ovih postupaka odrazit će se na prihvatljivost izdataka, a PT prilikom provjere zahtjeva za nadoknadom sredstava koje tijekom provedbe projekta podnosi korisnik, može proglasiti vezane troškove neprihvatljivima. Mogućnosti i uvjeti za podnošenje Zahtjeva za predujmom/nadoknadom sredstava i korištenje predujma određeni su u Ugovoru (Prilog 1. Poziva). Korisnik ima pravo podnijeti zahtjev za predujmom višekratno, a iznosi najviše 20 % od odobrenih bespovratnih sredstava u projektu.

Korisnik može potraživati troškove u skladu s „metodom nadoknade“ i „metodom plaćanja“.

„Metoda nadoknade“, odnosno postupak potraživanja plaćenih troškova podrazumijeva:

* trošak je nastao;
* korisnik je platio nastale troškove u cijelosti;
* korisnik provjerava prihvatljivost troškova i podnosi zahtjev za nadoknadom PT-u, s dokazom o uplati;

PT provjerava troškove te donosi zaključak o njihovu odobravanju;

ako ih odobri, provodi isplate korisniku (osim ako navedeni trošak već nije pokriven isplaćenim predujmom).

„Metoda plaćanja“, odnosno postupak potraživanja neplaćenih troškova podrazumijeva:

trošak je nastao;

* korisnik provjerava prihvatljivost troškova i podnosi zahtjev za nadoknadom PT-u;
* PT provjerava troškove i donosi zaključak o njihovu privremenom odobravanju;
* ako ih privremeno odobri, provodi isplate korisniku;
* korisnik plaća nastale troškove u cijelosti;
* korisnik podnosi dokaz o plaćanju PT-u;
* PT provjerava dokaze o plaćanju i donosi zaključak o odobravanju troškova.

Korisnik ima pravo izabrati hoće li zahtjevom za nadoknadu sredstava potraživati izdatke po metodi nadoknade, metodi plaćanja ili kombinacijom navedenih metoda. Za jedan potraživani trošak ne mogu se koristiti obje metode. U Završnom ZNS-u moguće je potraživati troškove isključivo putem metode nadoknade.

Ako je Korisniku odobrena isplata predujma, do trenutka poravnavanja iznosa isplaćenog predujma s nastalim troškovima, Korisnik izdatke može potraživati putem metode nadoknade. Predujam se opravdava u prvim zahtjevima za nadoknadu sredstava, a najkasnije do završnog zahtjeva za nadoknadu sredstava. Dinamiku (iznos i vremenski raspored) opravdavanja predujma Korisnik dogovara s PT-om.

## 5.6. Zaštita osobnih podataka

Zaštita osobnih podataka temelji se na Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), te odredbama Zakona o provedbi Opće uredbe o zaštiti podataka (Narodne novine br. 42/18).

Osobni podaci koji se prikupljaju u okviru projektnog prijedloga su podaci prijavitelja, odnosno osobe ovlaštene za zastupanje prijavitelja (opći podaci - ime, prezime, OIB, e-mail adresa, broj telefona. U postupku dodjele primjenjuje se načelo zaštite osobnih podataka u vidu nedostupnosti podataka, kao javnih podataka, koji se odnose na imena osoba koje su uključene u provedbu postupka dodjele kao i imena vanjskih ocjenjivača. U provedbi Ugovora o dodjeli bespovratnih sredstava prikupljaju se i podaci dionika u provedbi navedenog ugovora (ime, prezime, OIB, plaća te ostali podaci koji se dostavljaju u sklopu provedbe projekta u obliku priloženih dokumenata u izvještajima, ukoliko se povezani troškovi nadoknađuju kroz predmetni ugovor). Navedeni osobni podaci obrađuju se u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije projekta.

Navedeni osobni podaci mogu se razmjenjivati:

* između tijela sustava za provedbu i praćenje NPOO
* između tijela sustava za provedbu i praćenje NPOO i tijela koja su ovlaštena provoditi reviziju, u skladu s pravnim i institucionalnim okvirom za NPOO (Neovisno revizorsko tijelo, Europska komisija, Europski revizorski sud, OLAF, EPPO i drugi revizor kojeg su ta tijela za navedeno ovlastila).
* između tijela sustava za provedbu i praćenje NPOO te osoba koje su ta tijela angažirala/ovlastila za izvršenje usluga vezano uz potrebu ili obvezu obavljanja aktivnosti u okviru njihovih funkcija.

Pristup osobnim podacima je ograničen samo na osobe koje obavljaju poslove za koje je pristup osobnim podacima nužan.

Prijavitelji odnosno korisnici imaju sljedeća prava u zaštiti osobnih podataka:

* pravo na pristup svojim osobnim podacima, tj. pravo zahtijevati potvrdu obrađuju li se osobni podatci te ako se takvi podatci obrađuju, pravo zahtijevati pristup i informacije o obradi i kopiju osobnih podataka koji se obrađuju
* pravo na ispravak netočnih i nadopunu nepotpunih podataka
* pravo na brisanje osobnih podataka, ako takvi podaci više nisu nužni u odnosu na svrhe za koje su prikupljeni, ako su nezakonito obrađeni, ili nakon isteka roka čuvanja podataka
* pravo na ograničavanje obrade osobnih podataka
* pravo uložiti prigovor na obradu osobnih podataka
* pravo podnijeti pritužbu Agenciji za zaštitu osobnih podataka.

Osobni podaci čuvaju se dok za navedeno postoji svrha, a najdulje tijekom razdoblja 5 (pet) godina nakon zatvaranja NPOO-a.

Pravna osnova za obradu osobnih podataka prikupljenih u svrhu provedbe postupka dodjele bespovratnih sredstava je sklapanje i izvršavanje ugovora o dodjeli bespovratnih sredstava u skladu s točkom b) stavka 1. članka 6. Opće uredbe o zaštiti osobnih podataka. Također, obrada osobnih podataka iz svih utvrđenih svrha nužna je radi poštivanja pravnih obveza voditelja obrade u skladu s točkom c) stavka 1. članka 6. Opće uredbe o zaštiti osobnih podataka te radi izvršavanja zadaće od javnog interesa i pri izvršavanju službene ovlasti voditelja obrade u skladu s točkom e) stavka 1. članka 6. Opće uredbe o zaštiti osobnih podataka.

Dodatne napomene:

Identitet i kontaktni podaci voditelja obrade (NT): osobni.podaci@min-kulture.hr

Kontakt podaci službenika za zaštitu podataka (NT): <https://min-kulture.gov.hr/>

Identitet i kontaktni podaci voditelja obrade (KT): <https://mfin.gov.hr/>

Kontakt podaci službenika za zaštitu podataka (KT): zastitaosobnihpodataka@mfin.hr

Identitet i kontaktni podaci voditelja obrade (PT): <https://www.fzoeu.hr/>

Kontakt podaci službenika za zaštitu podataka (PT): gdpr@fzoeu.hr

Zahtjev za utvrđenje povrede prava se podnosi nadzornom tijelu (Agencija za zaštitu osobnih podataka).

## 6.0 OBRASCI I PRILOZI

## 6.1 Upute za prijavitelje

Aneks 1. Popis tehničkih uvjeta

## 6.2 Sažetak Poziva

## 6.3. Obrasci koji su sastavni dio Poziva

1. Obrazac 1. Prijavni obrazac - elektronska verzija je dostupna u sustavu eNPOO
2. Obrazac 2. Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele
3. Obrazac 3 Izjava glavnog projektanta o usklađenosti projektnog prijedloga s DNSH načelom
4. Obrazac 4. Usklađenost projektnog prijedloga s DNSH načelom
5. Obrazac 5. Izjava suglasnosti vlasnika/suvlasnika zgrade o provedbi projekta i osiguravanju trajnosti projekta i projektnih rezultata
6. Obrazac 6 Izjava prijavitelja o odricanju od prava na prigovor
7. Obrazac 7 Izjava izvođača o usklađenosti radova s DNSH načelom
8. Obrazac 8. Izjava nadzornog inženjera o usklađenosti projekta s DNSH načelom
9. Obrazac 9. Potvrda o provjeri usklađenosti projektnog prijedloga s tehničkim kriterijima Poziva
10. Obrazac 10. Tehnički obrazac

## 6.4 Prilozi koji sastavni dio Poziva

1. Prilog 1. Ugovor

Dodatak 1.1. Opći uvjeti koji se primjenjuju na projekte financirane iz Nacionalnog plana oporavka i otpornosti 2021.- 2026.

Dodatak 1.2. Pravila o financijskim korekcijama

1. Prilog 2. Obrazac za ocjenjivanje kvalitete
2. Prilog 3. Kontrolne liste za provjeru prihvatljivosti

**7.0. POJMOVNIK I POPIS KRATICA**

## 7.1. Pojmovnik

|  |  |
| --- | --- |
| **Administrativna provjera** | Administrativna provjera je postupak provjere usklađenosti projektnog prijedloga s administrativnim kriterijima primjenjivima na postupak dodjele. |
| **Akt za građenje** | Akt za građenje je građevinska dozvola, rješenje o uvjetima građenja, potvrda glavnog projekta, rješenje za građenje, građevna dozvola, lokacijska dozvola kojom se dozvoljava građenje, građevna dozvola za jednostavne građevine, rješenje o uvjetima uređenja prostora, rješenje kojim se odobrava građenje.  |
| **Bespovratna sredstva** | Bespovratna sredstva su iznos novca koji se može dodijeliti Korisniku. Definira se u apsolutnim brojkama i u omjeru u odnosu na ukupne prihvatljive troškove. Izvor bespovratnih sredstava su sredstva iz Mehanizma za oporavak i otpornost, a mogu biti sredstva državnog proračuna i druga nacionalna sredstva. |
| **Državna potpora** | Stvarni i potencijalni rashod ili umanjeni prihod države dodijeljen od davatelja državne potpore u bilo kojem obliku koji narušava ili prijeti narušavanjem tržišnog natjecanja stavljajući u povoljniji položaj određenog poduzetnika ili proizvodnju određene robe i/ili usluge utoliko što utječe na trgovinu između država članica Europske unije, u skladu s člankom 107. Ugovora o funkcioniranju Europske unije. Državna potpora se uvijek odnosi na poduzetnika i na obavljanje gospodarske aktivnosti (članak 2. Zakona o državnim potporama). |
| **Dvostruko financiranje** | Dvostruko financiranje je (su)financiranje predloženih prihvatljivih izdataka koje dovodi do primanja naknada za troškove za koje je već zatraženo ili će biti zatraženo i/ili ostvareno pravo na (su) financiranje iz bilo kojeg drugog javnog izvora (uključujući sredstva dodijeljena za NPOO). Prilikom poštivanja načela izbjegavanja dvostrukog financiranja Korisnik mora osigurati da predloženi prihvatljivi izdaci nisu, niti će biti (su)financirani više od jednom nakon potencijalno uspješnog okončanja dvaju ili više postupaka dodjele bespovratnih sredstava, osim u dijelu koji se odnosi na retroaktivnu dodjelu bespovratnih sredstava, a koji ne predstavljaju financiranje istog specifičnog troška iz više različitih izvora financiranja. Pri ovome Korisnik mora biti svjestan kaznene odgovornosti prema Kaznenom zakonu (članak 258. Subvencijska prijevara). |
| **Energetska funkcionalna cjelina (ETC)** | ETC je zasebna funkcionalna i energetska cjelina za koju je moguće mjeriti pripadajuću potrošnju energije i vode (postojeća cjelina ili čije je formiranje predviđeno projektnim prijedlogom uvođenjem zasebnog mjerenja energenata i vode daljinskim mjerenjem spojenim na sustav ISGE-a) te parametre koji utječu na potrošnju, a sukladno Metodologiji provođenja energetskog pregleda zgrada (1.srpnja 2021.) . |
| **Energetska obnova zgrade** | Primjena mjera energetske učinkovitosti u svrhu poboljšanja energetskog svojstva zgrade ili njezina dijela i temeljnog zahtjeva za građevinu – gospodarenje energijom i očuvanje topline, pri čemu mjere energetske učinkovitosti obuhvaćaju: energetski pregled i energetsko certificiranje zgrade za potrebe energetske obnove, izradu projektne dokumentacije za energetsku obnovu zgrade kojom se dokazuje ušteda energije, povećanje toplinske zaštite ovojnice zgrade, unapređenje tehničkih sustava zgrade koji uključuju tehničku opremu za grijanje, hlađenje, ventilaciju, klimatizaciju i pripremu potrošne tople vode, sustav rasvjete te sustav automatizacije i upravljanja zgrade ili njezina dijela te uvođenje sustava obnovljivih izvora energije (članak 4., stavak 2, točka 9. Zakona o energetskoj učinkovitosti). |
| **Geoportal kulturnih dobara Republike Hrvatske** | Geoportal kulturnih dobara Republike Hrvatske (https://geoportal.kulturnadobra.hr, https://geoportal.kulturnadobra.hr/geoportal.html#//) predstavlja središnje mjesto pristupa prostornim podacima o nepokretnim kulturnim dobrima u nadležnosti Ministarstva kulture i medija Republike Hrvatske. Izvor prikazanih prostornih podataka na Geoportalu kulturnih dobara RH su podaci iz Registra kulturnih dobara RH koji se vodi kao javna knjiga kulturnih dobara prema Pravilniku o obliku, sadržaju i načinu vođenja Registra kulturnih dobara Republike Hrvatske (NN 89/11 i 130/13). |
| **Glavni projekt**  | Skup međusobno usklađenih projekata kojima se daje tehničko rješenje građevine i dokazuje ispunjavanje temeljnih zahtjeva za građevinu te drugih propisanih i određenih zahtjeva i uvjeta, izrađen prema Zakonu o gradnji (NN 153/13, 20/17, 39/19, 125/19), Pravilniku o obveznom sadržaju i opremanju projekata građevina (NN 64/14, 41/15, 105/15, 61/16, 20/17) i Pravilniku o obveznom sadržaju i opremanju projekata građevina (NN 118/19, 65/20). Za zgrade koje imaju status zaštićenog kulturnog dobra ili se nalaze unutar zaštićene kulturno-povijesne cjeline primjenjuju se i odredbe Zakona o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21, 114/22).Glavni projekt mora obvezno sadržavati minimalno:• mapu Arhitektonskog projekta,• projekt racionalne uporabe energije i toplinske zaštite i• mapu Građevinskog projekta (osim ako se mjerama ne utječe na mehaničku otpornost i stabilnost)Projektant mape Arhitektonskog projekta može biti isključivo ovlašteni arhitekt, a glavni projektant i projektanti ostalih mapa glavnog projekta (ukoliko su iste potrebne), kao i pripadajućih elaborata (ako je primjenjivo), mogu biti i drugih odgovarajućih struka ovisno o sadržaju mape, sukladno Zakonu o poslovima i djelatnostima prostornoga uređenja i gradnje (NN 78/15, 118/18, 110/19). Ukoliko se u projektnom prijedlogu prijavljuju i mjere koje zahtijevaju građevinsku, strojarsku, elektrotehničku i druge mape, potrebno je i njih izraditi i dostaviti te iskazati u troškovniku. Za mjere kojima se na postojećoj zgradi utječe na ispunjavanje temeljnog zahtjeva sigurnosti u slučaju požara ili se isto unaprjeđuje potrebno je izraditi prikaz svih primijenjenih mjera zaštite od požara u glavnom projektu. Osim navedenog, prikaz i elaborat zaštite od požara izrađuju se i kad je to propisano posebnim propisima.U slučaju značajne obnove potrebno je izraditi Analizu postojećeg stanja zgrade te sažetak prikazati u glavnom projektu.Nakon obnove, ispunjavanje temeljnih zahtjeva za građevinu ne smije biti smanjeno u odnosu na stanje prije obnove zgrade. |
| **Građevinska bruto površina (GBP)** | Građevinska bruto površina zgrade je zbroj površina mjerenih u razini podova svih dijelova (etaža) zgrade (Po, S, Pr, K, Pk) određenih prema vanjskim mjerama obodnih zidova s oblogama, osim površine vanjskog dizala koje se dograđuje na postojeću zgradu, a koja se izračunava na način propisan Zakonom o prostornom uređenju (NN 153/13, 65/17, 39/19, 98/19) i propisom donesenim na temelju navedenog Zakona. |
| **Identifikacija čestica nadležnog ureda za katastar** | Identifikacija čestice je ustanovljavanje katastarske oznake nekretnine, odnosno ustanovljavanje položaja nekretnine prema njezinoj katastarskoj oznaci korištenjem katastarskog plana. Identifikacija čestica nadležnog ureda za katastar je potrebna u slučaju da se brojevi katastarskih čestica navedenih u zadnjem važećem dokazu da je zgrada postojeća razlikuju od brojeva katastarskih čestica navedenih u ostaloj priloženoj dokumentaciji. Ista mora sadržavati zadnje važeće podatke. |
| **Informacijski sustav kulturne baštine (ISKB)** | Ministarstvo kulture i medija Republike Hrvatske vodi i administrira Informacijski sustav kulturne baštine (ISKB) čiji su sastavni dijelovi mrežni preglednici: Geoportal kulturnih dobara RH i Web Registar kulturnih dobara RH na temelju Zakona o zaštiti i očuvanju kulturnih dobara (NN 69/99, 151/03, 157/03 Ispravak 87/09, 88/10, 61/11, 25/12, 136/12, 157/13, 152/14, 44/17, 90/18, 32/20, 62/20 i 117/21).  |
| **Izdatak** | Izdatak je trošak koji je plaćen iz sredstava Korisnika ili Prijavitelja. |
| **Izjava suglasnosti vlasnika/suvlasnika zgrade o provedbi projekta i osiguravanju trajnosti projekta i projektnih rezultata**  | Izjava o suglasnosti vlasnika/suvlasnika zgrade je izjava kojom vlasnik ili suvlasnik zgrade koja je predmet projektnog prijedloga potvrđuje da se na predmetnoj zgradi može provesti energetska obnova te da će se osiguravati trajnost i održivost projekta i projektnih rezultata. Izjava se prilaže u slučaju kada prijavitelj nije vlasnik navedene zgrade ili kada je suvlasnik zgrade. |
| **Korisnik** | Korisnik je uspješan prijavitelj s kojim se potpisuje Ugovor o dodjeli bespovratnih sredstava. Izravno je odgovoran za početak, upravljanje, provedbu i rezultate projekta. |
| **Kriteriji dodjele bespovratnih sredstava** | Kriterijima za dodjelu omogućuje se:(a) ocjenjivanje kvalitete podnesenih prijedloga s obzirom na utvrđene ciljeve i prioritete te očekivane rezultate;(b) dodjela bespovratnih sredstava djelovanjima ili programima rada kojima se postiže najveća moguća djelotvornost financiranja;(c) provođenje evaluacije zahtjeva za bespovratna sredstva. |
| **Kriteriji odabira** | Kriterijima za odabir omogućuje se ocjenjivanje sposobnosti prijavitelja da predloženo djelovanje provede u cijelosti. Podnositelj zahtjeva mora imati stabilne i dostatne izvore financiranja za obavljanje svoje aktivnosti tijekom cijelog razdoblja za koje se dodjeljuju bespovratna sredstva i za sudjelovanje u financiranju („financijska sposobnost”). Podnositelj zahtjeva mora imati stručne kompetencije i kvalifikacije potrebne za provedbu predloženog djelovanja ili programa rada u cijelosti („operativna sposobnost”). |
| **Kriteriji prihvatljivosti** | Kriterijima prihvatljivosti određuju se uvjeti za sudjelovanje u predmetnom pozivu. Prihvatljivost prijavitelja je definirana ovim Uputama vodeći računa o ciljevima određenog djelovanja i koji su skladu s načelima transparentnosti i nediskriminacije. |
| **Načelo nenanošenja bitne štete - DNSH** | Načelo nenanošenja bitne štete - DNSH - u smislu Tehničke smjernice Europske komisije o primjeni načela nenanošenja bitne štete u okviru Uredbe o Mehanizmu za oporavak i otpornost (2021/C 58/01) (eng. „do no significant harm“). |
| **Načela ekonomičnosti, učinkovitosti i djelotvornosti** | Načelo ekonomičnosti zahtijeva da resursi koje koristi institucija u svrhu obavljanja svog poslovanja budu dostupni na vrijeme, u odgovarajućoj količini i rezultatima i po najboljoj cijeni. Načelo učinkovitosti bavi se najboljim odnosom između uloženih resursa i dobivenih rezultata. Načelo djelotvornosti bavi se postizanjem određenih postavljenih ciljeva i ostvarivanjem željenih rezultata. |
| **Ocjenjivanje kvalitete** | Ocjenjivanje kvalitete je ocjenjivanje, odnosno bodovanje projektnih prijedloga prema kriterijima odabira, na temelju metodologije primjenjive na postupak dodjele. |
| **Odluka o financiranju** | Odluka o financiranju je odluka kojom se utvrđuje obveza nadoknađivanja prihvatljivih izdataka (troškova) odobrenog projekta i koja je temelj za potpisivanje Ugovora o dodjeli bespovratnih sredstava. Odluka o financiranju sastavlja se u obliku administrativnog naloga koji izdaje ovlaštena osoba NT-a. Sadrži podatke o najvišem iznosu bespovratnih sredstava koju Korisnik može primiti. Također, ako je primjenjivo, može sadržavati podatke o iznosu odnosno udjelu u kojem Korisnik sudjeluje u financiranju projekta. |
| **Odobrenja, suglasnosti i posebni uvjeti**  | Odobrenja, suglasnosti i posebni uvjeti su primjerice posebni uvjeti zaštite kulturnog dobra i potvrda da je glavni projekt izrađen u skladu s posebnim uvjetima zaštite, sukladno Zakonu o zaštiti i očuvanju kulturnih dobara (NN 69/99, 151/03, 157/03, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21) ili npr. elektroenergetska suglasnost HEP ODS-a za ugradnju fotonaponskih modula za proizvodnju električne energije iz OIE za potrebe zajedničke potrošnje. |
| **Održivi razvoj** | Održivi razvoj znači da bi trebalo udovoljiti potrebama sadašnje generacije, a da se pritom ne ugrozi sposobnost budućih generacija da udovolje svojim vlastitim potrebama. To je cilj Europske unije utvrđen u Ugovoru, koji regulira sve politike i aktivnosti Unije. Odnosi se na očuvanje kapaciteta planeta Zemlje da podupre život u svoj svojoj raznolikosti. Ima za cilj neprekidno poboljšanje kvalitete života i dobrobiti planeta Zemlje za sadašnje i buduće generacije. |
| **Operacija** | Operacija znači projekt, ugovor, aktivnost ili skupinu projekata koje je odabralo Tijelo nadležno za komponentu gore navedenog programa ili koji su pod njegovom odgovornošću i koji doprinose ostvarivanju ciljeva jednog ili više prioriteta na koje se odnose. |
| **Operativni troškovi** | Operativni troškovi su troškovi koji obuhvaćaju stalne, tekuće izdatke koji se odnose na npr. opće upravljanje, održavanje, iznajmljivanje, zakup, komunalne naknade i sl. |
| **Otvoreni poziv na dostavu projektnih prijedloga** | Otvoreni postupak na dostavu projektnih prijedloga je vrsta postupka dodjele bespovratnih sredstava u koje se poziv na dostavu projektnih prijedloga pokreće javno, ciljajući na što veći broj potencijalnih prijavitelja. |
| **Potvrda o provjeri usklađenosti projektnog prijedloga s tehničkim kriterijima Poziva** | Neobvezan, ali preporučen dokument kojim FZOEU/SEU potencijalnom prijavitelju daje zaključak o usklađenosti projektnog prijedloga s tehničkim kriterijima Poziva ili preporuke za usklađivanje projektnog prijedloga s tehničkim kriterijima Poziva, a koji ne predstavljaju obvezujuće informacije za potencijalne prijavitelje. |
| **Prijevara** | Prijevara je pojam koji se koristi za opisivanje širokog spektra ponašanja u svrhu ostvarivanja osobne koristi, koristi za povezanu osobu ili treću stranu ili prouzročenja gubitka za trećega. Prijevara nema samo potencijalni štetni financijski učinak, već može naštetiti i ugledu tijela Sustava upravljanja i praćenja provedbe aktivnosti NPOO-a koja su odgovorna za upravljanje sredstvima na učinkovit način. Pod terminom „prijevara“ (engl. Fraud = prijevara) ne podrazumijevaju se samo postupanja koja imaju elemente kaznenog djela Prijevare iz članka 236., kaznenog djela Prijevare u gospodarskom poslovanju iz članka 247. Kaznenog zakona (NN 125/11, 144/12), već se može raditi o takvu postupanju ili propuštanju postupanja koje ima elemente bilo kojeg drugog kaznenog djela, kao npr. kaznenih djela iz Glave XXIV. Kaznenog zakona - kaznena djela protiv gospodarstva, Glave XXVI. Kaznenog zakona – kaznena djela krivotvorenja, Glave XXVIII. Kaznenog zakona – kaznena djela protiv službene dužnosti, kao i elemente prekršaja sukladno posebnim, primjenjivim propisima. Prijevara za koju je donesena pravomoćna sudska presuda i za koju je utvrđena poveznica između kaznenog djela prijevare i projekta, neovisno da li se odnosi na postupke javne nabave ili ne, smatra se ozbiljnom nepravilnošću, za koju se primjenjuje odgovarajuća stopa financijske korekcije definirana Pravilima o financijskim korekcijama. |
| **Provedbeno tijelo** | Provedbeno tijelo (PT) je tijelo zaduženo za postupak dodjele i praćenje izvršenja sklopljenih Ugovora o dodjeli bespovratnih sredstava. |
| **Projekt** | Projekt za financiranje odabire Tijelo nadležno za komponentu navedenog programa, ili se odabire pod njegovom nadležnošću, u skladu s utvrđenim kriterijima, a provodi ga Korisnik samostalno ili u suradnji s jedinim ili više partnera. Provedbom projekata omogućuje se ostvarenje ciljeva pripadajućeg programa. |
| **Razdoblje izvršenja ugovora** | Razdoblje od stupanja Ugovora na snagu do izvršenja svih prava i obveza sukladno Ugovoru. |
| **Razdoblje prihvatljivosti izdataka** | Razdoblje unutar kojeg trošak mora nastati i biti plaćen da bi bio prihvatljiv za financiranje., Izdaci su prihvatljivi za doprinos ako su nastali na teret Korisnika i ako su plaćeni u prihvatljivom razdoblju. Razdoblje prihvatljivosti izdataka traje 6 mjeseci dulje od razdoblja provedbe projekta. Ukoliko Korisnik završi s provedbom projekta prije isteka krajnjeg datuma definiranog predmetnim pozivom, razdoblje prihvatljivosti izdataka će biti 6 mjeseci od stvarnog završetka provedbe projekta a najkasnije do 30. lipnja 2026. |
| **Razdoblje provedbe projekta** | Razdoblje koje započinje početkom obavljanja aktivnosti projekta, najranije 1. veljače 2020., te istječe završetkom obavljanja predmetnih aktivnosti, najkasnije 30. travnja 2026. Ujedno je riječ o razdoblju u kojem trošak mora nastati, da bi bio prihvatljiv za financiranje sukladno Ugovoru. Razdoblje provedbe projekta smatra se razdoblje od datuma početka provedbe (projektnih aktivnosti) do njihovog završetka, a najduže do krajnjeg datuma trajanja provedbe sukladno predmetnom pozivu. Navedeno znači da Korisnik može i ranije završiti provedbu od krajnjeg datuma definiranog predmetnim Pozivom. Detaljni rokovi definiraju se u Ugovoru. |
| **Registar kulturnih dobara RH** | Registar kulturnih dobara RH se vodi kao javna knjiga kulturnih dobara prema Pravilniku o obliku, sadržaju i načinu vođenja Registra kulturnih dobara Republike Hrvatske (NN 89/11 i 130/13). Preglednik podataka Registra kulturnih dobara RH pruža informacije o nepokretnim i nematerijalnim kulturnim dobrima te je dostupan na mrežnim stranicama Ministarstva kulture i medija: <https://registar.kulturnadobra.hr/>  |
| **Sukob interesa** | Situacija u kojoj su privatni interesi osoba u suprotnosti s javnim interesom ili kad privatni interes utječe ili može utjecati na nepristranost, zbog čega nastaje situacija u kojoj se dolazi u priliku svojom odlukom ili drugim djelovanjem pogodovati sebi ili sebi bliskim osobama, društvenim skupinama i organizacijama. Smatra se da sukob interesa postoji ako nepristrano i objektivno postupanje, obavljanje funkcija i izvršavanje zadataka može biti ili jest narušeno zbog odnosa srodstva, bliskog osobnog odnosa, gospodarskog ili drugog poslovnog odnosa, zatim zbog političkog ili drugog uvjerenja, te drugog utvrđenog zajedničkog interesa. Sukob interesa razmatra se i u kontekstu članka 61. Financijske uredbe. Sukob interesa za neobveznike Zakona o javnoj nabavi utvrđen je u Pravilima o provedbi postupaka nabava za neobveznike Zakona o javnoj nabavi, koja su (kada je primjenjivo) sastavni dio Ugovora. |
| **Sustav eNPOO** | Sustav eNPOO (https://fondovieu.gov.hr) je elektronički sustav za administraciju i upravljanje NPOO za Korisnike i tijela u sustavu upravljanja i kontrole; ujedno je riječ o jedinstvenom mjestu za komunikaciju, razmjenu dokumenata i podnošenje izvještaja među navedenim stranama. |
| **Teški profesionalni propust** | Teški profesionalni propust su pogrešna postupanja koja utječu na profesionalni kredibilitet, a koja su utvrdila nadzorna tijela ili su posljedica neurednog izvršenja ugovornih obveza. |
| **Tijelo nadležno za komponentu/podkomponentu NPOO-a** | Tijelo nadležno za komponentu/podkomponentu (NT) - tijelo državne uprave iz članka 3. i članka 8. Odluke o sustavu upravljanja i praćenju provedbe aktivnosti u okviru NPOO. |
| **Tijelo nadležno za koordinaciju praćenja provedbe NPOO-a** | Tijelo nadležno za koordinaciju praćenja provedbe NPOO-a ( KT) - tijelo državne uprave iz članka 3. i članka 6. Odluke o sustavu upravljanja i praćenju provedbe aktivnosti u okviru NPOO. |
| **Trošak** | Troškovi su u novcu izražene količine resursa, upotrijebljene u svrhu jednog ili više ciljeva projekta. |
| **Ugovor o dodjeli bespovratnih sredstava (Ugovor)** | Ugovor o dodjeli bespovratnih sredstava je ugovor između Korisnika, NT i PT, kojim se utvrđuje najviši iznos bespovratnih sredstava dodijeljen za provedbu projekta iz sredstava EU i sredstava iz državnog proračuna te drugi financijski i provedbeni uvjeti projekta. |
| **Važeći dokaz da je zgrada koja je predmet energetske obnove postojeća** | Postojeća zgrada je ona koja je izgrađena na temelju građevinske dozvole ili drugog odgovarajućeg akta i svaka druga zgrada koja je prema Zakonu o gradnji („Narodne novine“, br. 153/13, 20/17, 39/19, 125/19) ili posebnom zakonu s njom izjednačena te koja nije dograđivana ili mijenjana u odnosu na akt koji dokazuje njenu zakonitost. Potrebno je priložiti zadnji važeći akt koji dokazuje zakonitost zgrade sukladno Zakonu o gradnji („Narodne novine“, br. 153/13, 20/17, 39/19, 125/19). Ukoliko se radi o upravnom aktu, isti mora biti izvršan (imati klauzulu izvršnosti ili pravomoćnosti). 1. Akt za građenje (građevinska dozvola, rješenje o uvjetima građenja, potvrda glavnog projekta, rješenje za građenje, građevna dozvola, lokacijska dozvola kojom se dozvoljava građenje, građevna dozvola za jednostavne građevine, rješenje o uvjetima uređenja prostora, rješenje kojim se odobrava građenje) ili 2. Akt za uporabu (uporabna dozvola, potvrda upravnog tijela da mu je dostavljeno završno izvješće nadzornog inženjera, uvjerenje za uporabu, pravomoćna građevinska dozvola, odnosno drugi odgovarajući akt izdan do 19. lipnja 1991. s potvrdom građevinske inspekcije (izdana na temelju Zakona o prostornom uređenju i gradnji „Narodne novine“, br. 76/07, 38/09, 55/11, 90/11, 50/12, 55/12, 80/13) da nije u tijeku postupak građevinske inspekcije, potvrda upravnog tijela nadležnog za poslove graditeljstva da se za uporabu građevine ne izdaje akt za uporabu, dozvola za upotrebu, rješenje o promjeni namjene, uporabna dozvola za određene građevine: Uporabna dozvola za građevinu izgrađenu na temelju akta za građenje izdanog do 1. listopada 2007., Uporabna dozvola za građevinu izgrađenu do 15. veljače 1968., Uporabna dozvola za građevinu izgrađenu, rekonstruiranu, obnovljenu, ili saniranu u provedbi propisa o obnovi ili propisa o područjima posebne državne skrbi, Uporabna dozvola za građevinu koju je RH kupila u svrhu stambenog zbrinjavanja, Uporabna dozvola za građevinu čija je građevinska dozvola ili drugi odgovarajući akt uništena zbog prirodne nepogode, ratnih i drugih razaranja, djelovanja ili događaja) ili 3. Akt za ozakonjenje (legalizaciju): - Rješenje o izvedenom stanju izdano na temelju Zakona o postupanju s nezakonito izgrađenim zgradama („Narodne novine“, br. 86/12, 143/13, 65/17 i 14/19), Zakona o postupanju s nezakonito izgrađenim zgradama („Narodne novine“, br. 90/11) ili Zakona o prostornom uređenju i gradnji („Narodne novine“, br. 76/07, 38/09, 55/11, 90/11, 50/12, 55/12, 80/13) - Potvrda izvedenog stanja ili 4. Akt ili dokument kojim se nezakonito izgrađena građevina izjednačava sa zakonito izgrađenom zgradom: - Uvjerenje katastarskog ureda, odnosno središnjeg ureda Državne geodetske uprave da je zgrada izgrađena do 15.2.1968. ili uvjerenje upravnog tijela da je zgrada izgrađena do 15.2.1968. (akti moraju biti izdani na temelju Zakona o prostornom uređenju i gradnji „Narodne novine“, br. 76/07, 38/09, 55/11, 90/11, 50/12, 55/12, 80/13) - Dokumenti iz članka 332. stavaka 1. i 2. Zakona o prostornom uređenju i gradnji („Narodne novine“, br. 76/07, 38/09, 55/11, 90/11, 50/12, 55/12). |
| **Završno izvješće o provedbi projekta** | Završno izvješće o provedbi projekta dio je Završnog zahtjeva za nadoknadom sredstava i podnosi se u roku od 30 (trideset) dana od dana isteka razdoblja provedbe projekta na temelju Završnog izvješća nadzornog inženjera. Završno izvješće o provedbi projekta obavezno treba sadržavati opis zahvata i provedenih mjera energetske učinkovitosti te postignute uštede energije i usklađenost s tehničkim smjernicama „Ne čini značajnu štetu” (2021/C58/01), ostvarene rezultate (ostvarene vrijednosti pokazatelja) te priloge:1. Završno izvješće nadzornog inženjera koje potvrđuje da je izvedba projekta u skladu s glavnim projektom i da su mjere za uštedu energije provedene2. Izjava nadzornog inženjera o usklađenosti projekta s DNSH načelom (Obrazac 8. Poziva)3. Fotodokumentacija zgrade nakon provedene energetske obnove. |
| **Zelena infrastruktura** | Prema članku 3., stavka 1., točki 48., Zakona o prostornom uređenju („Narodne novine“, br. 153/13, 65/17, 114/18, 39/19, 98/19), zelena infrastruktura su planski osmišljene zelene i vodne površine te druga prostorna rješenja temeljena na prirodi koja se primjenjuju unutar gradova i općina, a kojima se pridonosi očuvanju, poboljšanju i obnavljanju prirode, prirodnih funkcija i procesa radi postizanja ekoloških, gospodarskih i društvenih koristi održivog razvoja. |
| **Zgrade sa statusom kulturnog dobra** | Zgrade koje su sukladno Zakonu o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 102/15, 44/17, 90/18, 32/20, 62/20, 117/21) upisane u Registar kulturnih dobara kao pojedinačno zaštićeno kulturno dobro ili se nalaze unutar zaštićene kulturno-povijesne cjeline. |
| **Zgrade koje su namijenjene obavljanju kulturne djelatnosti** | Zgrade javne i društvene namjene koje su namijenjene obavljanju djelatnosti u području kulture, a osobito muzejske, galerijske, knjižničarske, arhivske, kazališne, glazbene i glazbeno-scenske, nakladničke, likovne i audiovizualne. |

## 7.2 Popis kratica

|  |  |
| --- | --- |
| CTS | Centralizirani toplinski sustav |
| DNSH | Načelo nenanošenja bitne štete |
| EPPO | Ured europskog javnog tužitelja |
| eNPOO | Elektronski sustav Nacionalnog programa oporavka i otpornosti |
| EU  | Europska unija |
| FZOEU | Fond za zaštitu okoliša i energetsku učinkovitost |
| GBP | Građevinska bruto površina |
| KO | Kriteriji odabira |
| KP | Kriteriji prihvatljivosti |
| KT | Tijelo nadležno za koordinaciju praćenja provedbe Nacionalnog plana oporavka i otpornosti (Ministarstvo financija) |
| MKM | Ministarstvo kulture i medija |
| MPGI | Ministarstvo prostornoga uređenja, graditeljstva i državne imovine |
| NF | Tijelo nadležno za slanje zahtjeva za plaćanje Europskoj komisiji |
| NPOO | Nacionalni plan oporavka i otpornosti 2021. - 2026. |
| NT | Tijelo državne uprave nadležno za komponentu/podkomponentu Nacionalnog plana oporavka i otpornosti |
| OIE | Obnovljivi izvori energije |
| OLAF | Europski ured za borbu protiv prijevara |
| OOP | Odbor za odabir projekata |
| PDV | Porez na dodanu vrijednost |
| PT | Provedbeno tijelo |
| RH | Republika Hrvatska |
| TPRUETZZ | Tehnički propis o racionalnoj uporabi energije i toplinskoj zaštiti u zgradama (NN 128/15, 70/18, 73/18, 86/18, 102/20) |
| TR | Tijelo nadležno za reviziju |
| UzP | Upute za prijavitelje |
| VUAS[[15]](#footnote-15) | Visokoučinkoviti alternativni sustav opskrbe energijom |
| ZNS | Zahtjev za nadoknadom sredstava |

1. Zajednička nacionalna pravila predstavljaju okvir postupanja za tijela koja provode reforme i ulaganja u okviru Nacionalnog plana oporavka i otpornosti 2021. – 2026. (u daljnjem tekstu: NPOO). [↑](#footnote-ref-1)
2. Sukladno točki 7.1 Pojmovnik [↑](#footnote-ref-2)
3. Sukladno točki 7.1 Pojmovnik [↑](#footnote-ref-3)
4. Osim kulturnih dobara koja su preventivno zaštićena te nisu prihvatljiva. [↑](#footnote-ref-4)
5. Odnosi se na potres koji se dogodio na dan 22. ožujka 2020. godine s epicentrom na području Grada Zagreba i/ili na seriju potresa počevši od 28. prosinca 2020. godine s epicentrom na području Sisačko-moslavačke županije. [↑](#footnote-ref-5)
6. Teško kršenje ugovora je kršenje ugovora u pogledu kojeg je nadležno tijelo izvršilo jednostrani raskid sukladno ugovoru o dodjeli bespovratnih sredstava, te je zatražen povrat cjelokupnog iznosa dodijeljenih sredstava, a radi se o sredstvima čiji povrat je po navedenoj osnovi zatražen u odnosu na bilo koji postupak dodjele bespovratnih sredstava iz bilo kojeg fonda EU. [↑](#footnote-ref-6)
7. https://geoportal.kulturnadobra.hr/ [↑](#footnote-ref-7)
8. https://registar.kulturnadobra.hr/#/ [↑](#footnote-ref-8)
9. Sukladno članku 25 Zakona o gradnji (NN 153/13, 20/17, 39/19, 125/19 ), izrada energetskog certifikata i energetski pregled zgrade prije obnove nisu prihvatljive aktivnosti u okviru projektnih prijava koje se odnose na zgrade čija je ukupna korisna površina veća od 250 m2 . [↑](#footnote-ref-9)
10. Tehnički propis o racionalnoj uporabi energije i toplinskoj zaštiti u zgradama (NN 128/15, 70/18, 73/18, 86/18 i 102/20) [↑](#footnote-ref-10)
11. Zelena javna nabava instrument je održive proizvodnje i potrošnje, a označava postupak u kojem tijela javne vlasti nastoje nabavljati robu, usluge i radove koji imaju manji utjecaj na okoliš tijekom životnog ciklusa u usporedbi s robom, uslugama i radovima iste namjene koji bi inače bili nabavljeni. Svojom odlukom o kupnji onih proizvoda i usluga koje imaju manji učinak na okoliš, javna tijela utječu na tržište te tako potiču gospodarski sektor da razvija zelene tehnologije i proizvode. [↑](#footnote-ref-11)
12. Prijavni obrazac je objavljen na mrežnoj stranici https://fondovieu.gov.hr od 1.3.2023. godine. Aplikacija podržava sljedeće Internet preglednike: Internet Explorer 9 ili novije verzije te Google Chrome 23.0 ili novije verzije. Prijavni obrazac potrebno je podnijeti u elektroničkom formatu putem sustava eNPOO od strane ovlaštene osobe prijavitelja, autentificirane kroz uslugu Nacionalnog identifikacijskog i autentifikacijskog sustava (NIAS). [↑](#footnote-ref-12)
13. Izvadak iz Registra, prijavitelj traži putem web aplikacije za upis stvarnih vlasnika ili u poslovnici Fine te isti u elektronskom obliku dostavlja u okviru PDP. [↑](#footnote-ref-13)
14. Rok od tri mjeseca u kojem je potrebno provesti postupak dodjele se računa od sljedećeg radnog dana po zaprimanju projektnog prijedloga, ne rješenja kojim je odlučeno po prigovoru prijavitelja te se u odnosu na kasnije zaprimljene projektne prijedloge ne obustavlja postupak. Ako zbog opravdanih razloga, u odnosu na projektni prijedlog koji se ponovo razmatra, nije moguće dovršiti postupak dodjele u zadanom roku, potrebno je o navedenom obavijestiti NT te predložiti i obrazložiti potrebu za produljenjem rokova. Rok od tri mjeseca ne uključuje onaj broj dana koji je potekao od podnošenja prigovora do donošenja odluke o prigovoru. To je razdoblje od dana zaprimanja prigovora u NT-u do datuma rješenja kojim je odlučeno o prigovoru, koje razdoblje mora biti unutar najduljeg utvrđenog razdoblja roka mirovanja od 50 radnih dana. Rok nastavlja teći sljedećega dana od dana kada je nadležno tijelo primilo rješenje na temelju kojeg mora ponovo razmotriti projektni prijedlog (ako je rješenje poslano i službenim putem i putem elektroničke pošte tada je za računanje početka ponovnog tijeka roka bitan dan kada je rješenje prvi put zaprimljeno, neovisno kojim putem), pri čemu se razdoblje proteklo do zaprimanja prigovora u NT-u uračunava u ukupno trajanje roka od tri mjeseca. [↑](#footnote-ref-14)
15. Sukladno tehničkim uvjetima opisanim u Aneksu 1. Popis tehničkih uvjeta. [↑](#footnote-ref-15)